Langattomat tiedonkeruujärjestelmät täydentävät taloautomaatiota - Karelia-ammattikorkeakoulu\nLangattomat tiedonkeruujärjestelmät täydentävät taloautomaatiota\nAutomaatiojärjestelmien alkuhetkeä etsiessä joudutaan palaamaan 1960-luvulle, jolloin digitaalitekniikka ja varsinkin sen mahdollistama ohjelmoitava logiikka, PLC (Programmable Logic Controller), kehitettiin ohjausjärjestelmien ytimeksi, älyksi. Tätä kehitystyötä voidaan pitää automaatiojärjestelmien lähtölaukauksena (1).\nJärjestelmät olivat pitkään paikallisia ja niiden operointi vaati fyysistä paikallaoloa. Käyttöliittymä, jos sellainen sattui olemaan, sijaitsi usein teknisessä tilassa ja sen käyttö vaati järjestelmän syvällistä osaamista, joten järjestelmän käyttäminen tai muutosten teko ei onnistunut jokaiselta. Yhteydet ulkomaailmaan puuttuivat, eivätkä etäseuranta tai etähälytykset rakennusten ulkopuolelle olleet mahdollisia.\nOnneksi tilanne on muuttunut ja nykyiset taloautomaatiojärjestelmät sisältävät standardirajapintoja kommunikointia varten ja etäyhteydet ja -hälytykset ovat käytännössä aina tarjolla. Myöskin valmistajakohtaiset rajapinnat ovat väistymässä ja standardoidut tavat siirtää viestejä ovat hyvin tuettuna. Tämä mahdollistaa eri valmistajien anturien, laitteiden ja jopa järjestelmien liittämisen toisiinsa, sekä uusien innovatiivisten palvelujen rakentamisen taloautomaatiojärjestelmien yläpuolelle.\nPilvipalvelut ovat jo nykypäivää myös taloautomaatiossa\nVaikka taloautomaatiojärjestelmät ovat edelleen paikallisia eli äly sijaitsee kohteessa, sijaitsee yhä useampi palvelu Internetissä tai pilvessä, ja vain palvelujen tarvitsema tieto tuotetaan paikallisesti. Tämä mahdollistaa paikallisen järjestelmän pysymisen kohtuullisen yksinkertaisena, edullisena ja helppokäyttöisenä. Pilvipalvelussa taas voidaan hyödyntää palveluntarjoajien dynaamisia resursseja, esimerkiksi käyttää aina vain tarpeellinen määrä laskentatehoa tai tallennustilaa tilanteesta riippuen, jolloin ylimääräisiä palvelinkustannnuksia ei synny. Myös nykyaikaisten pilvipalvelujen koneoppimis- ja teköälypalvelut ovat käytettävissä. Kun taloautomaatiojärjestelmien tuottama data kootaan keskitetysti pilveen, voidaan sitä käyttää huomattavasti paremmin hyödyksi data-analytiikassa ja tekoälyn lähtötietona verrattuna yhden järjestelmän paikalliseen käyttöön. Keskitetty data, ns. Big Data, mahdollistaa myös esimerkiksi kohteiden keskinäisen vertailun (Benchmarking) (2), jolloin pystytään puuttumaan samankaltaisten kohteiden eroavaisuuksiin ja sitä kautta löytämään tai ennakoimaan esimerkiksi ongelmia laitteistossa tai jopa rakenteissa. Alla esimerkki erään valmistajan järjestelmän toteutuksesta (kuva 1).\nKuva 1. Caverion Smart View -järjestelmä. (3)\nRajapintoja on avattu laite- ja järjestelmäintegraatioita varten\nPerinteisesti taloautomaation anturoinnit on tehty analogisilla antureilla, joiden liittymisrajapinta on ollut tarkkaan määrätty, kuten esimerkiksi 0-10v jänniteviesti, 4-20mA virtaviesti tai jokin resistanssiin liittyvä rajapinta (esim. NTC, PTC tai RTD). Ajan kuluessa digitaaliset anturit ovat saaneet jalansijaa ja viestit kulkevat bitteinä, eivät analogisina arvoina, ja yhden arvon sijaan voidaan siirtää useita eri arvoja ja parametreja samassa viestilinjassa. Digitaalisuus ei tuonut helpotusta rajapintaviidakkoon, vaan käytössä on liioittelematta kymmeniä fyysisen tason toteutuksia, joiden päälle on vielä rakennettu toinen mokoma kommunikointiprotokollia. Onneksi maailma muuttuu tässäkin tapauksessa ja vieläpä parempaan suuntaan. Yleisesti käytettyjen väylien ja protokollien lista on kaventunut ja tuki näille löytyy useimmista järjestelmistä vakiona. Yleisiä käytössä olevia liityntöjä ovat esimerkiksi RS485, M-Bus ja Profibus. Nämä edellä mainitut kuvaavat vähintään kommunikoinnin alimman tason, ja päälle tulee mahdollisesti vielä tiedonsiirtoprotokolla. Taloautomaatiosta puhuttaessa käytetään usein RS485/Modbus (RTU) toteutusta. Enenevässä määrin myös modernimmat ratkaisut ovat yleistymässä, kuten esimerkiksi KNX, BACNet, EtherCAT tai vaikkapa Modbus TCP, joista osa toimii yleisesti tietotekniikassa käytetyn Ethernet-verkon päällä. Langattomuuskin on tullut liityntöihin mukaan ja esimerkiksi KNX:stä löytyy myös versio, joka toimii langattomasti. Edelleen käytetään myös analogisia signaaleja tarpeen mukaan ja ne ovatkin yksikertaisia, luotettavia ja edullisia ratkaisuja esimerkiksi lämpötila-antureissa.\nKun katsotaan taloautomaatiojärjestelmää ns. ylävinkkelistä, päästään ihan uuteen maailmaan. Järjestelmätason liitynnät on yleensä rakennettu IP-verkon (Internet Protocol) päälle ja siellä kommunikointi tapahtuu käyttäen Internetin rajapintoja, eli puhutaan API:eista (Application Programming Interface). APIt kertovat mitä tietoa rajapinnan kautta voidaan vaihtaa ja miten se tapahtuu. Yksikertainen API voi perustua vakiomuotoisten viestien vaihtoon, eli toinen osapuoli lähettää tietopyynnön (REQUEST) ja toinen osapuoli vastaa siihen (RESPONSE). Todellisuudessa tähän liittyy vähän enemmän kompleksisuutta, mutta asiasta kiinnostuneet voivat lukea lisää vaikkapa Wikipediasta.\nMutta mitä API:en kanssa voidaan tehdä, kun puhutaan taloautomaatiojärjestelmistä? Pilvipalvelut ja keskitetyt ratkaisut vaativat rakennusten järjestelmien ja pilvipalvelujen välistä kommunikaatiota, ja tämä on mahdollista API:en avulla. Tietoa voidaan siirtää rakennuksista pilveen ja myös toisin päin, eli pilvipalvelun analytiikkapalvelu voi säätää esimerkiksi lämmityksen tai ilmastoinnin toimintaa käyttäen hyödyksi taloautomaatiojärjestelmän keräämää dynaamista, eli jatkuvan mittauksen dataa. Pilvipalvelu voi hyödyntää myös julkisesti tarjolla olevaa dataa, kuten esimerkiksi sääennusteita, joiden avulla ennakointi voidaan tuoda osaksi lämmityksen (tai viilennyksen) ohjausta. Toinen esimerkki on sähkön SPOT-hinnan seuraaminen ja sen avulla kulutushuippujen ajoittaminen hintakuoppien kohdalle, jolloin saadaan kustannussäästöjä. Mahdollisuuksia useamman datalähteen hyödyntämisestä on paljon muitakin ja uusia tulee koko ajan lisää. Nämäkin edellä mainitut julkiset datat ovat saatavilla API:n kautta (4).\nMiten IoT liittyy taloautomaatioon?\nNykyisin ei voi olla törmäämättä termiin IoT (Internet of Things). IoT:llä tarkoitetaan esineiden internetiä eli käytännössä sitä, että kaikki laitteet juttelevat keskenään tai niiden olisi ainakin periaatteessa mahdollista jutella keskenään. Laitteiden itsessään ei tarvitse liittyä suoraan Internetiin käyttäen IP-yhteyttä, vaan alimmalla tasolla voi olla muitakin kommunikointitapoja. Kun noustaan hierarkiassa ylöspäin, tullaan jossain vaiheessa tasolle, joka on jo liittynyt Internetiin ja joka mahdollistaa alemmillakin tasoilla olevien laitteiden tiedonvaihdon verkossa olevien muiden laitteiden kanssa.\nNykyiset IoT-laitteet ja niiden tietoliikenneyhteydet mahdollistavat erittäin hyvän energiatehokkuuden, joka käytännössä tarkoittaa mahdollisuutta paristokäyttöisyyteen. Paristokäyttöisyydestä seuraa muutama positiivinen asia: pieni koko, edullinen hinta, helppo asennettavuus ja helppo vaihdettavuus. Vielä kun pariston kestoksi luvataan monesti useita vuosia, ei huollettavuuteen eli paristonvaihtoon tarvitse laskea kustannuksia. Miinuspuolena on laitteiden kertakäyttöistyminen, jolloin paristoja ei vaihdeta, koska on halvempaa laittaa aina uusi laite edellisen pariston tyhjennyttyä. Onneksi energianlouhinta ympäristöstä kehittyy kovaa vauhtia, ja jo nykyään markkinoilta löytyy laitteita, jotka saavat toimintaan vaadittavan energian esimerkiksi valaistuksesta (5) tai prosessin tuottamasta lämmöstä (6).\nIoT-laitteiden tietoliikenneyhteydet perustuvat joko lyhyen kantaman radioihin, kuten esimerkiksi Bluetooth, ZigBee, Z-Wave (7) tai vaikkapa Wi-Fi tai sitten pitkän kantaman teknologioihin kuten 4G/5G, LoraWAN, SigFox tai uusimmat tulokkaat NB-IoT ja LTE Cat-M. Viime mainitut perustuvat ns. kännykkäverkkoihin mutta ovat kuitenkin suunniteltu paristokäyttöisiin päätelaitteisiin, jolloin päästään paljon pidempiin paristonkestoaikoihin kuin kännykän tapauksessa. Myös verkkopuolen kehitys tarjoaa kattavat verkon peittoalueet, jolloin IoT-laitteet toimivat myös ruutukaavan ulkopuolella. Tällöin niiden käyttö on mahdollista hankalissakin kohteissa, kuten kiinteistöjen teknisissä tiloissa sijaitsevissa etäluettavissa sähkö- ja vesimittareissa (8, 9).\nKun taloautomaatiojärjestelmät on saatu kiinni pilveen ja mukaan IoT-laitteita, voidaan siirtyä näiden kahden erillisen järjestelmän integraatioon. Mitä hyötyjä IoT:n käyttö tuo nykyisen taloautomaatiojärjestelmään? Ensinnäkin, langattomuus tulee kovalla rytinällä ja ainakin saneerauskohteissa langattomuus voi määrittää tuleeko rakennukseen mahdollisesti lisää mittapisteitä vai ei. Kaapeloitujen antureiden asentaminen olemassa olevaan rakennukseen voi olla liian kallista tai joissakin tapauksissa jopa mahdotonta, joten langattomalla järjestelmällä voidaan taklata tämä ongelmakohta. Lisäksi paristokäyttöisyys mahdollistaa laitteiden asentamisen sinne missä laitetta tarvitaan, eikä sinne mistä löytyy sähköä. Hinnaltaan edulliset laitteet mahdollistavat myös mittapisteiden suuren määrän, jolloin rakennuksen toiminnasta saadaan kattava ja tarkka kuva. Langattomuus ja paristokäyttöisyys tulee eteen myös uudiskohteissa, joissa laitteita tai antureita voidaan asentaa rakenteiden sisään kuten esimerkiksi seiniin tai vaikkapa betonivaluihin (10). Tällöin voidaan aloittaa rakennuksen laadun- ja kunnonvalvonta jo rakentamisen aikana ja samaa järjestelmää käyttäen seurata rakennuksen toimivuutta läpi koko sen elinkaaren.\nIoT-laitteiden data on usein saatavilla joko suoraan sensorin tarjoamasta rajapinnasta, sensoridatan tiedonkeruulaitteesta, josta usein käytetään termiä yhdyskäytävä (Gateway), tai pilven reunalta API:n kautta. Integraatio taloautomaatiojärjestelmään voidaan tehdä mistä välistä tahansa. Yleisin tapa on ehkä edelleenkin Gateway, joka liittyy taloautomaatiojärjestelmään esimerkiksi Modbus TCP:llä ja tarjoaa langattoman sensoriverkon datat Modbus-rekisterien kautta. Tällä tavalla ylemmän tason toimintaa ei tarvitse muuttaa, vaan taloautomaatiosovellus toimii kuten aina ennenkin välittämättä siitä, ovatko itse anturit kiinteät vai langattoman yhdyskäytävän perässä. Integraatio voidaan tehdä myös pilven tasolla, jolloin IoT-järjestelmä kerää datat omaan pilveen ja tarjoaa ne käytettäväksi API:n kautta taloautomaatiojärjestelmän pilvisovellukselle.\nNykyiset IoT-laitteet, sensorit, mittaavat hyvin kattavasti erilaisia suureita ja määreitä, joita kaikkia ei voida edes kuvitellakaan mitattavan perinteisellä taloautomaatiojärjestelmän anturoinnilla. Esimerkkinä lämpökamerakuvaan perustuva henkilömäärälaskuri (11) tai langaton minikokoinen monianturi Bluetooth sensori (12).\nDigitaalinen kaksonen on nimensä mukaisesti digitaalinen ilmentymä tai kopio fyysisestä objektista, tässä tapauksessa rakennuksesta. Digitaalinen kaksonen voi olla hyvinkin kattava kopio, tai se voi olla tehty jotakin tiettyä käyttötarkoitusta varten, jolloin siitä voidaan karsia pois kaikki ylimääräinen ja sen käytettävyys ja visuaalinen esitystapa sopivat juuri tarkoitettuun käyttötarkoitukseen. Jos tarkastellaan rakennuksen digitaalista kaksosta tarkemmin, lähdetään liikkeelle yleensä rakennuksen 3D-mallista, joka perustuu rakennuksen tietomalliin eli BIM:iin (Building Information Modeling). Malli sisältää yleensä rakennuksen geometrian lisäksi paljon muutakin suunnittelu-, materiaali-, toteutus- ja käyttötietoa ja kaikki on tuotu nähtäville 3D-näkymään. Parhaimmillaan mallin sisällä voi liikkua VR-lasit päässä ja tarkastella materiaaleja, värejä ja erilaisten laitteiden tuottamaa dataa. On jopa mahdollista sytyttää ja sammuttaa valot sekä digitaalisesta mallista että reaalimaailman kaksosesta samalla kertaa. Tämä malli on tietenkin hienon näköinen ja herättää wau-efektin, mutta usein sen käyttäminen todellisissa käyttötapauksissa ei olekaan käytännöllistä. Täydellisen mallin sijaan pitääkin miettiä erilaisia käyttötapauksia ja niihin soveltuvia digitaalisia kaksosia. Ei siis tehdä yhtä digitaalista kaksosta, joka kattaa kaikki käyttötapaukset, vaan useampi erillinen käyttötapauskohtainen digitaalinen kaksonen.\nOtetaan esimerkiksi tilavarausjärjestelmä; varausjärjestelmä toimistohuoneille ja työpisteille. Tarvitaanko tässä tapauksessa 3D-näkymää vai riittäisikö ihan perinteinen 2D-kerrosnäkymä? Uskon että suurin osa käyttäjistä päätyy 2D-näkymään sen yksinkertaisuuden ja helpon ymmärrettävyyden takia. Tässä esimerkkinä pohjakuvakaksonen (kuva 2) (13).\nKuva 2. Interaktiivinen pohjakuva (13).\nKäyttäjälle riittää, että pohjakuvassa näkyvät vapaat paikat ja niitä pääsee varaamaan samasta näkymästä helposti ja nopeasti. Tässä käyttötapauksessa 3D-näkymästä ei ole mitään hyötyä, se vain monimutkaistaa näkymää ja hankaloittaa järjestelmän rakentamista.\nDigitaalisen kaksosen tarkkuus riippuu aina sen taustalla olevan mallin tarkkuudesta ja kerätyn datan määrästä (ja tarkkuudesta). Tähän IoT on tuonut helpotusta mittapisteiden lisäämisen helppoudella sekä uusien mittaustyyppien kautta. On siis mahdollista kerätä hyvin paljon tietoa, jota voidaan käyttää digitaalisen kaksosen toteutuksessa. Esimerkiksi työpisteiden varausjärjestelmä voidaan toteuttaa hyvin pienillä IoT-laitteilla, jotka liimataan työpöydän alapintaan (kuva 3) ja jotka kertovat onko työpisteellä käyttäjä vai ei (14).\nKuva 3. Haltian Thingsee PRESENCE IoT-laite (15).\nEnnen IoT-aikakautta olisi ollut käytännössä mahdotonta kaapeloida läsnäoloanturit jokaiseen työpisteeseen, varsinkin jos kalusteet ovat nykymallin mukaisesti helposti liikuteltavia.\nDigitalisaation, rakennusten tietomallintamisen ja digitaalisten kaksosten ympärillä tehdään tälläkin hetkellä todella paljon kehitystyötä ja kaiken yhteensovittaminen tulee koko ajan helpommaksi. Myös työkalut, teknologiat ja standardit kehittyvät koko ajan mahdollistaen yhä monipuolisemman rakennetun ympäristön mallintamisen ja mallien hyödyntämisen rakennuksen elinkaaren aikana sekä helpottaen esimerkiksi kiinteistöhuollon toimintaa tarjoamalla ajan tasalla olevaa tietoa niin rakennuksesta kuin siellä olevasta tekniikasta ja käyttäjistä. Digitalisaation kehityksen suuntaa on ollut määrittämässä teknologia, mutta onneksi kehityksen ajuriksi on pikkuhiljaa nousemassa se tärkein eli ihminen, teknologian käyttäjä.\nOssi Laakkonen, projektipäällikkö, Karelia-ammattikorkeakoulu\nParr, E. A. (1998). ”Computers and industrial control”. Industrial Control Handbook. Industrial Press Inc.\nInes Smart Benchmarking\nhttps://www.enerkey.com/fi/tuki/webinaarit/ines-smart-benchmarking/ (Viitattu 16.6.2021)\nLadattavissa https://www.caverion.com/smartview (Viitattu 16.6.2021)\nIlmatieteen laitoksen avoin data ja lähdekoodi https://www.ilmatieteenlaitos.fi/avoin-data (Viitattu 17.6.2021)\nhttps://www.enocean.com/en/products/multisensor/ (Viitattu 22.6.2021)\nThe Energy Harvester – Enabling truly autonomous temperature measurement\nhttps://library.e.abb.com/public/2892dac7829141efb8d065f4b1dd2e77/LFT_ENERGY_HARVESTER-EN_B.pdf (Viitattu 22.6.2021)\nThe Fundamentals Of Short-Range Wireless Technology https://www.electronicdesign.com/technologies/communications/article/21798230/the-fundamentals-of-shortrange-wireless-technology (Viitattu 16.6.2021)\nhttps://www.kamstrup.com/en-en/water-solutions/water-meter-reading/communication-technologies (Viitattu 16.6.2021)\nNB-IoT ja LTE-M -teknologioiden hyödyt etäluennassa\nhttps://eu.landisgyr.com/blog-fi/nb-iot-ja-lte-m-teknologioiden-hy%C3%B6dyt-et%C3%A4luennassa (Viitattu 22.6.2021)\nhttps://www.giatecscientific.com/education/the-best-concrete-sensors-2020/ (Viitattu 22.6.2021)\nhttps://kontakt.io/portal-beam/ (Viitattu 16.6.2021)\nhttps://ruuvi.com/ruuvitag/ (Viitattu 16.6.2021)\nGranlund – Building Digital Twins\nhttps://www.granlundgroup.com/finland/news/building-digital-twins/ (Viitattu 17.6.2021)\nEmpathic Building for smart office https://haltian.com/solutions/empathic-building-for-smart-office/ (Viitattu 17.6.2021)\nhttps://haltian.com/product/thingsee-presence/ (Viitattu 22.6.2021)\n← Uutta työnhakijoille! Tutkinto työvoimakoulutuksena → Karelia UAS invites applications for the position of Principal Lecturer in Applied Research


Mini järjesti jouluyllätyksen: Ralliprofessori Rauno Aaltonen pääsi joulun alla jälleen nopean ajamisen makuun! | Auto Bild Suomi7\nKoronaeristyksen aikana 82-vuotias rallilegenda ei ole päässyt rallipoluille seuraamaan kisoja eikä opettamaan nuorille omia ajotaitojaan. Palo ajamiseen ei kuitenkaan ole hiipunut hiukkaakaan, ja kuntoakin riittää edelleen.\nMini järjesti jouluyllätyksen: Ralliprofessori Rauno Aaltonen pääsi joulun alla jälleen nopean ajamisen makuun!\nRalliprofessori Rauno Aaltosen pakkotoimettomuuteen korona-aikana löytyi yllättävää lääkettä, kun Minin tehdas lähetti hänelle adventtilahjaksi klassisen Minin ajettavaksi.\nMinin väki sai loistoajatuksen muistaa Minin pitkäaikaista yhteiskumppania erityisellä adventtilahjalla koronapuutumisen torjumiseksi.\n“Miltei 60 vuoden ajan Rauno on antanut meille niin monia taianomaisia hetkiä, ja nyt oli juuri oikea hetki antaa hänelle vastalahja", sanoo Minin johtaja Bernd Körber.\nYhteistyö alkoi vuonna 1961\nRauno Aaltosen ja Minin suhde sai alkunsa vuonna 1961. Silloin Aaltonen oli juuri voittanut Suomen-mestaruuden ja halusi ensimmäiseen Monte Carlo -ralliinsa seuraavana vuonna.\nOikea auto urakkaan löytyi klassisesta Ministä. Ensimmäinen yritys päättyi komeaan ulosajoon, mutta tammikuussa 1963 Aaltonen sai Mini Cooperillaan luokkavoiton ja oli kokonaistuloksissa kolmas.\nVuosi vuodelta Mini-tiimi petrasi suoritustaan Monte Carlon ainutlaatuisissa olosuhteissa. Tässä Aaltonen oli suurena apuna: hän antoi aina tarkkaa palautetta auton virityksestä, lisävarusteista, tien kunnosta ja renkaiden valinnasta.\nParannukset satoivat ensi muiden Mini-kuskien laariin, mutta vuonna 1967 Rauno Aaltonen voitti viimein Monte Carlo -rallin. Hänen saavutuksensa teki Ministä rallilegendan.\nMini Cooper S Countryman ALL4 valjastettiin pukin reeksi ja sen kyytiin otettiin klassinen punainen, valkokattoinen Mini. Kookas adventtipaketti matkasi yli kahden vuorokauden ajan Münchenistä Baltian kautta Rovaniemelle.\nPerillä peräkärry lennähti auki, ja hyvin nopeasti vanha mestari lennätti lunta, kaasuttaessaan kierrokselle metsien keskellä.\nMini-lehdistötiedote / Juha Peltonen


REFLECTA RPS-7200 Professional - Laadukas filminegatiiviskanneri ja diaskanneri ammattikäyttöön. Skannaa 7200 dpi tarkkuudella filminegatiiveista ja dioista. / Filmiskannerit / REF#65920 / Tietokonekauppa.fi verkkokauppa ja myymälä Turku\nEtusivu Oheislaitteet tulostimet ja skannerit Kuvanlukijat Filmiskannerit REFLECTA RPS-7200 Professional - Laadukas filminegatiiviskanneri ja diaskanneri ammattikäyttöön. Skannaa 7200 dpi tarkkuudella filminegatiiveista ja dioista.\nREFLECTA RPS-7200 Professional - Laadukas filminegatiiviskanneri ja diaskanneri ammattikäyttöön. Skannaa 7200 dpi tarkkuudella filminegatiiveista ja dioista.\nValmistajan koodi: REF#65920\nRPS-7200 Professionnel skanneri sopii erinomaisesti valokuvien restaurointiin ja kuvauksen ammattilaisten käyttöön. RPS-7200 Professionnel skannaa 7 200 x 7 200 dpi:n tarkkuudella filminegatiiveista ja dioista. Tämä skanneri digitoi 3,5 mm - 5 cm pituisen kuvan. Yhteensopiva Windows ja Mac -käyttöjärjestelmien kanssa. Laadukas filmiskanneri ammattilaisen tarpeisiin.\nYhteensopiva Windows ja Mac -käyttöjärjestelmien kanssa.\nWindows 10, 8, 7, Vista, XP, Win 2000 yhteensopiva.


Lukuneuvoja: Mhairi McFarlane: En minä vaan sinä\nViime kesänä kustannusmaailmassa odotettiin jännittyneinä megajättikustantajan HarperCollinsin saapumista Suomeen. Suoranaista pelkoakin oli ilmassa. Mitä jos jätti ahmaisisi kaikki supernimet itselleen?\nVielä ei ole mitään järisyttäviä kaappausuutisia kuulunut ja HarperCollinsNordicilta on ilmestynyt muutama teos suomeksi. Ensi vuonna niitä pitäisi ilmestyä jo reilut 30. Pohjoismaiden valloitus on selvästi käynnissä.\nYksi ensimmäisiä HarperCollinsNordicin käännösromaaneja suomeksi on Mhairi McFarlanen En minä vaan sinä (2015, suom. Hanna Arvonen), joka näyttää turkoosinsävyisine kansineen epäilyttävän hömpähtävältä. Ja minä kun en pidä liian höttöisista ja laskelmoiduista viihderomaaneista. Päätin kuitenkin antaa McFarlanelle mahdollisuuden, sillä eräs ystäväni, jonka lukumakuun luotan kuin kallioon, suositteli minulle hänen aikaisemmin ilmestynyttä romaaniaan Sinusta kaikki alkoi.\nMcFarlanen romaani yllätti positiivisesti. Viihteellinen – kyllä. Romantiikkaa – kyllä. Hauska – kyllä. Höttöinen – ei liiaksi.\nKirja kertoo kolmekymppisestä Deliasta, joka päättää pitkän yhdessäolon jälkeen kosia poikaystäväänsä Paulia. Mies hämmentyy kysymyksestä, mutta suostuu kuitenkin. Pariskunta suuntaa läheiseen pubiin skoolailemaan ja suunnittelemaan häitä. Kaikki keikahtaa Delian elämässä ylösalaisin, kun hän saa baarissa vahingossa tekstiviestin, joka paljastaa Paulin petturuuden. Vastedes kaikki olisi Delian elämässä erilaista.\nTästä tapahtumasta saa alkunsa rönsyilevä tapahtumasarja, joka heittelee Deliaa uusiin ympäristöihin ja törmäyttää hänet uusiin mielenkiintoisiin tuttavuuksiin. Delia alkaa elää elämäänsä täysillä ja toteuttaa rohkeasti pöytälaatikkoon haudattuja unelmiaan. Katuvainen poikaystävä koettaa pysyä Delian perässä, mutta haluaako Delia enää palata tuttuun ja turvalliseen...\nMcFarlanen romaani viehättää varmasti viihdekirjallisuuden vannoutunutta harrastajaa, mutta voi viedä mukanaan muutkin. Nokkela tarina, sujuva kerronta, yllättävät käänteet ja sympaattinen päähenkilö. Näistä elementeistä on tämä mukava romaani tehty.\n2. Jos etsit vielä sitä oikeaa.\n3. Jos pidät kepeästä kerronnasta.\nTunnisteet: hauska, kepeä, matkalukemista (Lontoo), nuorelle tytölle, oman tiensä etsijälle\nMai Laakso 24. maaliskuuta 2016 klo 0.24\nPirtsakka kevätkirja :)


Vapauden vaatimista Venäjän-päivänä | мosкovasтa мoкsissaan\nVapauden vaatimista Venäjän-päivänä\nMoskovassa marssittiin taas vapauden puolesta. Tänään Venäjän-päivänä järjestetty mielenosoituskulkue sujui leppoisan kesäisessä tunnelmassa. Väkeä oli vähemmän kuin aiemmin, reilusti alle kymmenen tuhatta.\nMeidän ja teidän vapauden puolesta nimetty mielenosoitusmarssi vaati viime vuoden toukokuun 6. päivänä pidätettyjen mielenosoittajien vapauttamista. Kulkueen reitti oli sama kuin silloinkin eli Oktjaberskaja metroasemalta Bolotnaja-aukiolle.\nLisäksi vaadittiin Putinin eroa ja vastustettiin Moskovan kuvernööri Sobjaninia, joka hiljattain erosi tehtävästään vain asettuakseen uudestaan ehdolle syyskuussa pidettävissä ennenaikaisissa kuvernöörinvaaleissa. Monen mielestä tällä tempulla valtapuolue varmistaa paikkansa kaupungin johdossa seuraaviksikin vuosiksi.\nSateenkaariliput taas liehuivat eilen duuman hyväksymää koko Venäjää koskevaa niin kutsutun homoprapagandan kieltävää lakia vastaan. Kun vielä parlamentin ylähuone ja Putin pian hyväksyvät lain, niin järjestöt ja tiedotusvälineet voivat saada jopa miljoonan ruplan sakon homomyönteisen tiedon välittämisestä alaikäisten keskuudessa.\nMarssia johti oppositiojohtajat Aleksei Navalny ja Ilja Jashin. Erikoisjoukkoja mellakkavarusteissa seisoi vain Kremliin johtavan tien edessä marssin päätöspaikalla, mutta muuten poliiseja ja sotilaita oli näkyvissä huomattavasti vähemmän kuin aikaisemmissa mielenosoituksissa.


Nettivaraosa - Toyota Corolla 1996 - Auton varaosat - Nettivaraosa\nKuvan mukainen Toyota Corolla 1.4 Eco Tronic 1996 puretaan. Paljon hyvää osaa. Mm. hyvät talvirenkaat. Purku-osien hinnat alkaen 5,-\n***** Tuulilasia? Kunto? Hinta?\n***** vastasi Ehjät myyty.\n***** hei, virtalukkoa avaimineen ja kuskin ovenkahva mihin avain myös?\n***** Löytyiskö ehjää ajovalon säätömoottoria kuljettajan puolelle? Hinta?\n***** vastasi Kaikki myyty.\n***** Onko kuskin tyrvavyö vielä myynnissä, jos on niin mikä on kunto?\n***** Löytyykö roiskeläpät taakse molemmille puolille?\n***** Takavalot kuvan mukaiseen sedaniin, hinta?\n***** Vasen takavalo löytyykö ja hinta?\n***** vieläkö vetokoukku löytys?\n***** moi!löytyykö keskikonsulia? ja minkä hintanen\n***** Löytyykö vänkärinpuolen etuoveen sähkösäätöisen lasinnostimen moottoria -96 sedan corollaan?\n***** Löytyykö kuvan pölykapselit?\n***** moron. mitä olis hintaa kokonaisella mittaristolla? mieluusti sellainen missä on kierroslukumittari, ei pakollinen kumminkaa\n***** onko oikeanpuolen takavaloa?\n***** vastasi Vain vasenta jäljellä.\n***** Onko takakonttia, takapuskuria ja noita takavalon alapuolen listoja vielä?\n***** vastasi Löytyy. Takakansi 80e takapuskuri 60e listat 30e\n***** paljo maksaa vetokoukku\n***** löytyykö ojauspyörän keskiö,hinta.\n***** vastasi Ratti löytyy 30e\n***** Löytyykö nakutustunnistinta ja paljon sillä olisi hintaa?\n***** löytyykö apukuskinpuoleista peiliä? tiukka hinta?\n***** onko ehjiä tuulilaseja?\n***** Onko takapenkit vielä tallella?\n***** vastasi Löytyy, soittele 050-3256718\n***** ONKO REPSIKAN PUOLEN ETU UMPIOTA(KORKEUDENSÄÄDÖLLÄ)?\n***** vastasi Soittele, saattaa vielä löytyä.\n***** Onko vaihdelaatikkoa vielä? Lähteekö 50€?\n***** vastasi Löytyy, 250€\n***** Terve! Löytyykö vielä takaluukkua?\n***** löytyykö kuskinpuolen takaovea? kunto ja hinta?\n***** Moikka. löytyykö talvirenkaita vanteineen ja jos löytyy minkä hintaiset ??\n***** paljo pyydät vilkku/pyyhkijä viiksillä??\n***** sattuisko olee e-10 corollaa hattuhyllyy? hinta?\n***** vastasi Soittele.050-3256718\n***** joko myit vetokoukun\n***** Onko apukuskin puoleista ikkinaa??\n***** vänkärin puolen etujarrusatula?hinta?\n***** löytyykö molempien etupenkkien turvavyön lukkoja? hinta?\n***** vastasi Löytyy 15e kpl\n***** Moro!Löytyykö alkuperäisiä kaiuttimia,kaiuttimien- ja radionjohtosarjaa, käytännössä siis koko paketti?\n***** löytyiskö oikean puolen etukaiuttimen suojaritilaa? paljonko olis hinta? onko muutes sahkö vai veivi ikkunat?\n***** Löytyykö kuskin turvavyötä.. ehjää..? hinta.?\n***** onko kone mallia 4e-fe ? löytyykö kaasuläpän asentotunnistinta? se koko möhkäle mikä on neljällä pultilla kiinni?\n***** hei olisko oikean puoleista vetoaksilaa ja hinta\n***** Moi!Voiko tuulilasia yleensä iroittaa ja onko se ehjä,paljonko hinta?\n***** vastasi Voi irrottaa,80e\n***** Löytyiskö tuosta vielä polttainetankin korkkia ja mihin hintaan?\n***** vastasi Pitäis löytyä 15e\n***** Onko sinulla iskunvaimentimet?\n***** vastasi Löytyy 45e kpl\n***** Onko talvirenkaat jo menny?\n***** Hei! löytyykö oikean valoumpio vielä ja jos löytyy tarjon 20e ??\n***** löytyisikö takapään aurauskulman säätötanko ja jos löytyy niin paljonko maksaa?\n***** Moi, löytyykö autosta etuovien kaiutinritilöitä sekä neljän oven sisäkahvoja vielä?\n***** vastasi Löytyy 100e koko satsi.\n***** löytyykö vanteitta ja mitä maksaa?\n***** vastasi Soittele: 050-3807391\n***** löytyykö virtalukkoa ja avainta vielä?\n***** vastasi Pitäisi löytyä. Soittele: 050-3807391\n***** terve ! joko vetokoukku meni ?\n***** vastasi Valitettavasti.\n***** löytyykö virtalukkoa ja avainta? jos löytyy ni paljonko maksaa?\n***** paljollako lähtee vetokoukku?\n***** Löytyykö 4e-fe:n kantta? jos löytyy niin mihin hintaan?\n***** Paljon maksais ratti?\n***** paljo ois hintaa oikea takaoven iso ikkuna?\n***** Löytyykö vänkärin puoleista takavalo? jos niin paljonko hintaa?\n***** Löytyykö tuo pelkääjän puoleinen muovinen kuraläppä? Ja paljon sillä olis hintaa?\n***** vastasi On jo myyty.\n***** Takaluukun hinta?\n***** soittimen ympärys muovin tarviisin..hinta ?\n***** vastasi Ehtinyt jo mennä.\n***** saako takalasin irrotettuna ja saatko lähetettyä euraan?\n***** takalasin hinta?\n***** vastasi 60,-\n***** löytyykö takavalojen listat ja paljon hintaa?\n***** Onko pyyhkijöiden moottori vielä tallessa jos on niin paljo hinta? varmaan käy 94 vuoden corollaan?\n***** Joko on pölykapselit menny?\n***** vastasi Pitäis löytyä vielä.\n***** onko sähköikkunat, keskuslukko? hinta?\n***** vastasi On sähköikkunat ja keskuslukko. Ikkunamekanismit ja lukkosarja yhteensä 170,-\n***** tarvisin peräkontin lukitusmekanismin,lukkopesän ja avaimen? löytyykös ja paljonkos pyydät?\n***** vastasi Myydään vain koko lukkosarja kerralla, koska yksi avain.\n***** Minkä lainen on kuskin ovi? mikä hinta ostan heti pois?\n***** vastasi Hyvä ja ehjä. 100,-\n***** mitäs pyydät keskikonsolin kotelon ympärys muovista missä tupakansytytin tms...?\n***** vastasi Ehdittiin jo myydä.\n***** millaset kaikki neljä ovea on onko keskuslukitusta??\n***** vastasi Kolme ovea ok, pelkääjänpuoleisessa etuovessa sanomista. Ei tainnut olla keskuslukitusta.\n***** kuskin puolen takavalon hinta?\n***** vastasi Löytyy, soittele!\n***** paljonko maksas kaikki neljä roiskenläppää tuosta autosta?\n***** minkä verran maksais kaikki neljä roiskeläppää\n***** Onko virtalukkoa+avaimia? jos on niin paljon pyydät niistä ja onko tietoa että käykö ne corolla 1.6 cxi vm.1996? vastaa: jake24@luukku.com\n***** vastasi Avaimet ja lukko löytyy. Hinta 45,-. Ei valitettavasti tietoa sopiiko keskenään...\n***** Hintaa tolle soittimen ympärys mustalle muoville joka loppuu toho lämppärin vipujen alle?? ja millasta hintaa taka puskurille ilman niit sisustan rautoja?\n***** vastasi soittimen muovi 20,- ja takapuskuri 50,-\n***** Paljonko hintaa takavaloilla?\n***** Eturoiseläpät paljon hintaa?\n***** vastasi 10 + pk\n***** myytkö tuon peräkontin takapaneelin jos on ehjä ni 10e + postikulut?\n***** vastasi Ei valitettavasti ollut ihan ehjä. Pieni murtuma kilven takana, kilven kiinnityksen kohdalla. Jos kelpaa lähtee tolla kympillä.\nNettivaraosa ID 924900


Tyttö ilman helmikorvakorua menee naimisiin: Kosteat häät\nMeille molemmille on ehdotonta, että häissä on riittävä alkoholitarjoilu. Koska häät pidetään äitini mökillä, vieraat eivät voi ostaa lisää juomia ravintolalta. Siispä juomat haetaan Virosta ja niitä on paljon. Sen, minkä juhlapaikan vuokrassa säästää, voi kulua yllättäviin juttuihin...\nTodennäköisesti häidemme juomatarjoilu tulee olemaan niin runsas, että ne eivät lopu kesken. Minä itse ja sulhaseni kaipaamme jonkin verran juhlajuomaa rentoutuaksemme. Uskon, että runsas juomatarjoilu on myös juhlavieraille helpotus. Oma mielipiteeni on, että alkuskumppa, kaksi kaatoa viiniä ja jokin shotti ei ole tarpeeksi. Se voi olla liikaa monille, esimerkiksi äidilleni, joka varmaan juo vain sen yhden kuohuviinilasin. Meillä juomat tulevat olemaan alkuskumppaa lukuunottamatta vapaasti otettavissa, koska myöskään pöytäpaikkoja ei ole erikseen osoitettu. Kukin saa kulkea ruokabuffassa omaan tahtiinsa, juhlat eivät ole ruokapöydissä pönötystä eikä viinejä kaadeta vieraille laseihin valmiiksi. Eihän kaikkien istuttaminen samaan tilaan syömään olisi juhlapaikassa mahdollistakaan. Joko juo tai ei juo, ketään ei painosteta juomaan lasillistakaan.\nKaksiosainen juhla vaatii myös kahdet juomatarjoilut. Luonnollisesti pienempi päiväjuhla onnistuu pienemmällä alkoholimäärällä, mutta grillaus- ja saunomisosuuteen kutsumme lisää väkeä. Oma pullo mukaan tulee olemaan sallittu ja siihen aion viitatakin iltajuhlakutsussa, mutta tarjottavaa tulee olemaan talon puolesta reippaasti.\nPiilopulloidean sain Facebookista Häät 2017 -ryhmästä. Tämä saattaa tulla kaasolle tai bestmanille tehtäväksi - piilopullojemman täyttäminen edellisten loputtua. ;)\nMonet morsiamet pelkäävät, että joku pilaa häät olemalla liian humalassa. Me suhtaudumme tähän aika rennosti. Oma häpeä se on, jos kännissä jotain kränää aiheuttaa, sen sijaan kevyt leppoisa humalatila on täysin sallittu ja iltajuhlassa jopa toivottu juttu. En tarkoita, ettäkö kaikkien pitäisi juoda, mutta alkoholia passaa kyllä halutessaan käyttää tunnelman keventämiseen.\nKröh, ja sitten juhlassa tullaan tarjoamaan myös morsiamen lempijuomaa teemaväreissä: mörkölonkeroa. Sillä nimellä kaveripiirissäni tunnetaan Hartwallin vahvempi, 8,5-volttinen lonkero, joka on mustavalkoraidallisessa tölkissä. Se on petollinen juoma, maistuu normaalilonkerolta mutta on kavalan humalluttavaa. Mutta eihän sitä nyt voi olla tarjoamatta, kun se sopii väreihinkin!\nTällaisen tekstin löysin ihanasta Muuta en koskaan tahdo -blogista:\n"Emme halua tarjota ilmaista viinaa. Minusta alkoholia ei tarvitse olla tarjolla "loputtomasti". Myöskin minusta kaikki juoma kuuluu juoda omista laseistaan ja kaljatölkit pöydillä helposti pilaavat muuten niin harkitun kattauksen. Lisäksi etelänaapurista alkoholin hakeminen ei houkuttele pelkästään senkään takia että meillä ei ole autoa ja asumme pohjoisessa joten tällainen reissu olisi kallis ja hankala toteuttaa. Alkoholia kuitenkin tarjoillaan häissämme ja luonnollisesti maksamme siitä osan, mutta palaan tähän myöhemmin."\nKunnioitan hääparin valintaa, mutta tuo ei ole meidän linjauksemme. Häitä on eri näköisiä, kaikki erilaisia!


Sivu: < 1 2 3 4 ... 61 62 63 64\nperjantaina, 21. elokuuta 2020 klo 21:56\nJytysissi Mun lipstikka hengissä vielä. Saikohan siitä lohkaistua kappaleen sulle? Ollaan tulossa samaan paikkaan rättäriporukalla kuin sillon aikaisemmin kun kiikutin sulle lipstikan. Tulemme Kaakamoon 4.9. perjantaina n. klo 14-15 ja ollaan siellä viikonloppu.Soita silloin perjantaina aamupäivällä, niin käyn lohkasemassa siitä kappaleen. En oo oikein ystävystynyt sen makuun.\njatketaan juttua myäöhemmin... Moi!\n« Muokattu viimeksi: perjantaina, 21. elokuuta 2020 klo 23:23 muokkaaja: Islawisla »\ntiistaina, 1. syyskuuta 2020 klo 08:19\nEn taida raaskia ottaa sinulta toistamiseen lipstikan juuria. Saatat vielä itse innostua myöhemmin sen hienosta mausta. Onko teillä Lepolassa tiivis ohjelma? Tulen jokatapauksessa sinua sinne moikkaamaan. Soitan ja sovitaan sellainen ajankohta, joka ohjelmaasi sopii.\nPojan perhe ei sitten palaa enää Panamaan. Poikakin kuulema tulee sieltä pois vuoden vaihteessa. Nelli-tyttönen sai opiskelupaikan Oulusta ja boksin avaimet tänään, joten tänään menemme viemään sinne patjan ja kippoja ym. Johannes sai opiskelupaikan Rovaniemeltä, tänään saavat äitinsä kanssa avaimet vuokraamaansa asuntoon. Kontti muuttotavaroineen tullenee Suomeen joskus joulukuussa, ei sitä ole vielä edes lastattu. Vuokrasivat rivitalopätkän, jota on käytetty Airb.... asuntona. Hyvä siksi, että saavat pitää kalusteet kunnes omat tulee.\nNiin syksyltä jo haisee, kesä meni aivan liian nopsaan. Nähdään\nlauantaina, 12. syyskuuta 2020 klo 22:52\nNo niinpä se meni, ettei Lepolassa tavattukaan. Kiva kun soitit Jytysissi!\nSaatan hakea sulle uuden lipstikan alun samalta pariskunnalta, jolta ensimmäinenkin. Ei oo kauheesti mun ituni kasvanut. Saattaa olla liian kostea paikka.\nSe on nyt sitä syksyä sitten!\nsunnuntaina, 1. marraskuuta 2020 klo 17:29\nOhjelmaan on tullut muutoksia, näyttäisi kuitenkin toimivan. Kesä ja kärpäset ovat menneet. Alkaa talven odotus. Odottajan aika on pitkä. Ajattelin aloittaa taas ruoka- ja liikuntamerkinnät. Paino on pysynyt entisellään, onneksi.\nJälleenaloittajia muita? Kimppakivaa?\nmaanantaina, 2. marraskuuta 2020 klo 16:57\nMahtavaa, nuppi on kunnossa, siis uusi permanentti on vihdoinkin totta. Kesä tulikin tallottua peiliin katsomatta.\nOlen taas aloittanut ma-Ke-pe aamu-uinnit. Ihmeen vähän käy uimaporukkaa hallissa, olisikohan koronapelkoa.\nVettä, vettä, vettä, sitä tulee taivaalta tasaisesti. Ja mikä tuuli, huh. Taitaa olla pakko myöntää tämä paljon puhuttu ilmaston muutos. Vuosi sitten piti kynttilälle kaivaa kuoppa lumeen, nyt piti suojata vesisateelta.\nKaivetaan heijastimet käyttöön, saadaan itsemme näkyviksi tuolla pimeydessä, joohan?\ntiistaina, 24. marraskuuta 2020 klo 17:10\nMoi Jytysissi ja muutkin lukijat!\nMelkein on talvi tullut toistamiseen. Ensilumi tuli, paksuutta lähes 30 senttiä. Sitten tuli vettä ja ensilumi suli. Pe ja la tuli taas kymmenkunta senttiä lunta. Se ei ole kokonaan sulanut, piha kolattu. Nyt pakkasta n. 7 astetta.. koirulin kanssa sauvakävelyä pyörätiellä 4,6km. Mukava olo ja hyvä mieli mulla ja koiralla kun mami sai ittensä liikkeelle.\nSain pari viikkoa sitten vaihdettua vanhaan sykemittariin patterit. Muutaman kerran testaillut sen toimivuutta. Tänään lenkin pituudet ilmoitti Sport Racker. (En muista miten se oikeasti kirjoitetaa, mutta jotakuinkin noin. Kuten tiedätte se toimii älypuhelimessa ja piirtää punaista viivaa kartalle. Hyvä apu, jos kuljeksii oudommassa metsässä , niin osaa palata omia jälkiä takaisin tai karttaa isontamalla tietää missä on ja missä mahtaakaan olla koti ja tai auto.😱\ntiistaina, 24. marraskuuta 2020 klo 19:34\nPotkurikelien loputtua tilasin meilleESLA-pyörän. Varastosta löytyi loppuunajetun arkkupakastimen kori. Siitä otettiin etulaita pois jalevy pohjalle. Levyn päälle istuma-alustastavielä pehmuste. Kyllä taas saa koiruli kyytiä.\nSyksyn mittaan olenhieman vähentänyt eslan käyttöä, koska sillä on niin helppoliikkua, että kävely jää helposti vähemmälle. Nyt omenottanut vyötärärötaluttinen, jossa kelatalutin ja sauvat käteen, eli sauvakävelyyn olen hurahtanut. Ennen lumumen tuloa kuljimme usen metsäpoluilla ja nautimme, kun ei tarvinnut haukkua autoja eikä pyöräilijöitä.\nNyt on täällä jo vähän lunta ja jäätäkin, mutta potkuria en ole vielä ottanut orrelta alas. Facebookissa on koirasta eslan kyydissä kuvakin.\nmaanantaina, 16. toukokuuta 2022 klo 11:52\nAika kuluu ja vuodet vaihtuu. Kesä jo kurkistaa, pääsimme eilen ensimmäisen kerran mökille, vihdoinkin suli lumet. Perusasiat on kondiksessa, nivelet ovat kyllä jäykistyneet ja vauhti on hidastunut . Taimia on kasvatettu. Nyt odotellaan maan lämpiämistä. Jossain on menty taaksepäin - pahuksen paino on karannut ja tietysti ylöspäin. Syytän koronaa.


Aito nw.exe-tiedosto on GnorTechin NW.js : n ohjelmistokomponentti .\nGnorTech on joukko riippumattomia kehittäjiä ja avustajia, joihin kuuluu Roger Wang, Kevin Fan, Jefry Tedjokusumo, Jan Rucka, Fu Junwei, Zhang Xiaofeng, Hu JiaJie, Wang Lei.\nNW edustaa N ode- W ebkit -ohjelmaa\nTiedostonimen .exe-laajennus osoittaa exe-leikattavan tiedoston. Toteutettavat tiedostot voivat joissakin tapauksissa vahingoittaa tietokonettasi. Siksi lue alla, jotta voit itse päättää, onko tietokoneen nw.exe Troijalainen, jonka sinun pitäisi poistaa, vai onko se Windows-käyttöjärjestelmään tai luotettuun sovellukseen kuuluva tiedosto.\nNw.exe-prosessi Windows Task Managerissa\nProsessi, joka tunnetaan nimellä nw.ex, kuuluu ohjelmiston CleanBrowser tai Popcorn Time tai Vive_Phone_Services HTC: lle (www.htc.com).\nKuvaus: Nw.exe ei ole välttämätön Windowsille ja aiheuttaa usein ongelmia. Nw.exe sijaitsee C: n alikansiossa: Ohjelmatiedostot (x86) tai joskus käyttäjän profiilikansion alikansiossa - yhteinen on C: Tiedostot (x86) ContentPush-sovellus tai C: Ohjelmatiedostot (x86) CleanBrowser-sovellusohjelma . Tunnetut tiedostokoot Windows 10/8/7 / XP: ssä ovat 13 179 660 tavua (97% kaikista esiintymistä) tai 412768 tavua.\nTiedostoja ei ole. Nw.exe-tiedosto ei ole Windows-järjestelmätiedosto. Ohjelmassa ei ole näkyvää ikkunaa. Nw.exe pystyy tallentamaan näppäimistön ja hiiren tuloja, seuraamaan sovelluksia ja muokkaamaan muita ohjelmia. Siksi tekninen turvallisuusluokitus on 55% vaarallinen ; mutta sinun pitäisi myös verrata tätä luokitusta käyttäjien arvosteluja.\nTämän vaihtoehdon poistaminen: Voit poistaa siihen liittyvän ohjelman (Käynnistä> Ohjauspaneeli> Poista ohjelma> CleanBrowser tai Vive_Phone_Services ).\nJos nw.exe sijaitsee C: n alikansiossa, suojausluokka on 72% vaarallinen . Tiedoston koko on 13 179 660 tavua. Tiedostoja ei ole. Ohjelmassa ei ole näkyvää ikkunaa. Ohjelma käyttää portteja, jotka muodostavat yhteyden lähiverkkoon tai Internetiin. Nw.exe ei ole Windows-ydintiedosto. Nw.exe pystyy tallentamaan näppäimistön ja hiiren tuloja, seuraamaan sovelluksia ja muokkaamaan muita ohjelmia.\nTärkeää: Jotkut haittaohjelmat peittävät itsensä nw.exe-tiedostona. Siksi sinun on tarkistettava tietokoneesi nw.exe-prosessi, jotta näet, onko se uhka. Suosittelemme Security Task Manager -ohjelmaa tietokoneen turvallisuuden varmistamiseksi. Tämä oli yksi Washington Postin ja PC Worldin Top Download Picksistä .\nPuhdas ja siisti tietokone on keskeinen vaatimus ongelmien välttämiseksi nw: llä. Tämä tarkoittaa haittaohjelmien tarkistamista, kiintolevyn puhdistamista käyttämällä 1 cleanmgr ja 2 sfc / scannow, 3 poista ohjelmia, joita et enää tarvitse, tarkistamalla Autostart-ohjelmia (käyttämällä 4 msconfigia) ja mahdollistamalla Windows 5: n automaattisen päivityksen. Muista aina tehdä säännöllisiä varmuuskopioita tai ainakin palautuspisteitä.\nJotta voit analysoida tietokoneen nw.exe-prosessia, seuraavat ohjelmat ovat osoittautuneet hyödyllisiksi: Security Task Manager näyttää kaikki käynnissä olevat Windows-tehtävät, mukaan lukien upotetut piilotetut prosessit, kuten näppäimistön ja selaimen valvonnan tai Autostart-merkinnät. Ainutlaatuinen tietoturvariskin luokitus osoittaa, että prosessi on mahdollinen vakoiluohjelmia, haittaohjelmia tai troijalaisia. B Malwarebytes Anti-Malware tunnistaa ja poistaa kovalevyltäsi nukkumisen vakoiluohjelmat, mainosohjelmat, troijalaiset, keyloggersit, haittaohjelmat ja seurantaohjelmat.


E18 Koskenkylä–Kotka -moottoritien rakentaminen on käynnistynyt vauhdilla - Uutinen - Liikennevirasto\nE18 Koskenkylä–Kotka -moottoritien rakentaminen on käynnistynyt vauhdilla\n13.3.2012 Koskenkylä–Kotka-moottoritie korjaa yhden pahimmista liikenteen ongelmakohteista E18-tiellä. Tieyhteys parantaa liikenteen sujuvuutta ja turvallisuutta.\n- Kymmenessä vuodessa vältytään arvioiden mukaan noin 110:ltä henkilövahinkoon johtavalta onnettomuudelta, joissa kuolisi noin 30 ihmistä. Ruuhkat poistuvat lähes kokonaan, ja matka-aika lyhenee Koskenkylän ja Kotkan välillä noin kahdeksan minuuttia, kertoo hankkeen projektijohtaja Hannu Lehtikankare Liikennevirastosta.\nMarraskuussa 2011 alkaneet työt ovat näkyvissä etenkin Ahvenkoskella, Pyhtäällä ja Kotkan alueella, joissa on tehty myös liikennejärjestelyjä.\n- Hanke on alkanut vauhdilla koko tielinjalla. Aloitamme 38 uuden sillan rakennustyöt juhannukseen menneessä. Tällä hetkellä työmaa työllistää yli 300 työntekijää ja tämän vuoden lopussa henkilömäärä tulee olemaan noin 600, kertoo urakoitsijan projektipäällikkö Kari Alavillamo työyhteenliittymä Pulterista.\nMoottoritie avataan liikenteelle osittain jo vuonna 2013 ja kokonaisuudessaan vuonna 2014. Muut tiejärjestelyt ovat valmiita vuoden 2015 lopussa. Elinkaarimallilla toteutettavan hankkeen palveluntuottaja on Tieyhtiö Valtatie 7 Oy, ja urakoitsijana YIT Rakennuksen ja Destian muodostama työyhteenliittymä Pulteri.\nTie rakennetaan ympäristöä kunnioittaen ja vihreän moottoritien periaatteiden mukaisesti\nLiikennevirasto on kiinnittänyt huomiota alueen ympäristöön jo suunnitteluvaiheessa, ja parannushanke toteutetaan ympäristöä kunnioittaen. Tien suunnittelussa on oltu yhteistyössä alueen itäisten maakuntien, kuntien ja elinkeinoelämän käynnistämän Vihreä moottoritie -hankkeen kanssa. Rakentamisen ekotehokkuus, uusien energiamuotojen käyttäminen, materiaalien uusiokäyttäminen ohjaavat rakentamisratkaisuja.\n- Sähkön kulutusta vähennetään älykkään ohjauksen, aurinkopaneelien ja led-valojen avulla. Sähköautojen latauspaikoille rakennetaan kaapeleiden suojaputkituksia, ja puuta käytetään rakennusmateriaalina silloissa sekä meluesteissä. Lisäksi maalämpöä hyödynnetään palvelurakennusten lämmitysratkaisuissa, kertoo Lehtikankare käytännön ratkaisuista.\nElinkaarimalli takaa nopean ja tehokkaan rakentamisen\nE18 Koskenkylä–Kotka -moottoritie toteutetaan elinkaarimallilla, joka on mahdollistanut hankkeen käynnistämisen ja rakentamisen nopeuttamisen.\n- Elinkaarimallisopimuksessa palveluntuottaja eli Tieyhtiö Valtatie 7 saa palvelumaksuja tilaajalta eli Liikennevirastolta vasta sitten, kun koko rakennettava tie tai sen erikseen liikenteelle otettava kokonainen tiejakso on otettu käyttöön. Liikennevirasto maksaa siis tieyhtiölle palvelumaksua käytössä olevasta tiestä, kuvailee Lehtikankare hankintamallin periaatteita.\nHankkeen rakennustöiden kustannusarvio on noin 340 miljoonaa euroa. Palvelusopimuksen, johon kuuluvat suunnittelu, rakentaminen, rahoitus ja kunnossapito vuoteen 2026 saakka, kokonaisarvo on noin 623 miljoonaa euroa.\nHankkeesta tullaan tiedottamaan säännöllisesti ja monipuolisesti. Asukkaille järjestettävät hankkeen infotilaisuudet järjestetään 28.3.2012 Pyhtäällä ja Loviisassa. Pyhtäällä tilaisuus järjestetään Huutjärven koululla (Huutjärventie 56) klo 16.30–18.00. Loviisassa tilaisuus järjestetään Loviisan ruotsinkielisellä ylä-asteella (Lovisanejdens högstadium, Brandensteininkatu 27) klo 19.00–20.30.\nLisätietoa E18 Koskenkylä–Kotka -hankkeesta saa osoitteesta www.liikennevirasto.fi/e18\nHanke alkaa valtatien 6 liittymästä Koskenkylästä ja päättyy Kotkan Kyminlinnaan, josta alkaa nykyinen moottoritie. Lisäksi liikennetelematiikkaa rakennetaan hankkeen kummassakin päässä pidemmälle matkalle.\nValtatie 7 (E18) rakennetaan moottoritieksi Loviisan Koskenkylän ja Kotkan Kyminlinnan välillä.\nUusia eritasoliittymiä rakennetaan 6: Loviisan itäinen, Ruotsinpyhtää, Ahvenkoski, Pyhtää, Siltakylä ja Heinlahti. Lisäksi Loviisan läntistä ja Sutelan eritasoliittymää parannetaan.\nAhvenkoskelle rakennetaan Markkinamäen kohdalle kalliotunneli.\nLiikennetelematiikkaa, kuten muuttuvia nopeusrajoituksia, varoitusmerkkejä ja infotauluja, rakennetaan Porvoosta valtatien 15 liittymään Kotkan Rantahaassa noin 83 kilometrin matkalle.\nHankkeeseen sisältyy yhteensä 56 siltapaikkaa, joille rakennetaan 68 siltaa. Siltapaikoista 14 on vesistösilta-, 26 risteyssilta- ja 5 vihersiltapaikkoja. Eläinten alikulkukäytäviä on 4 ja kevyen liikenteen alikulkukäytäviä 7.\nLiikennevirasto rakennuttaa Kotkan kaupungin kanssa erillishankkeena Kotkan Kyminlinnan ja Jumalniemen eritasoliittymien parantamisen sekä meluntorjunnan tehostamisen välille Karhula–Rantahaka.\nLouhinta: 3,5 miljoonaa kuutiometriä eli 700 000 kuorma-autollista.\nSiirrettävää maamassa: 4,4 miljoonaa kuutiometriä eli 590 000 kuorma-autollista.\nSiltoihin, moottoritietunneliin, paalulaattoihin ja muihin rakenteisiin käytetään 70 000 kuutiometriä betonia ja 7 miljoonaa kiloa betoniterästä\nTyömaa työllistää tällä hetkellä noin 300 henkilöä. Vuoden 2012 lopulla ja vuonna 2013 henkilömäärä tulee olemaan noin 600 henkilöä.


Lupaavana pidetty hiv-rokote ei toiminut, testi keskeytettiin | Uutissuomalainen | Keskisuomalainen\nEtusivu » Uutissuomalainen 3.2.2020 20:13 | Päivitetty 26.2.2020 15:30\nKokeiltavana ollut hiv-rokote tuotti karvaan pettymyksen. AFP / LEHTIKUVA\nYhdysvaltain terveysviranomaiset ovat keskeyttäneet kokeellisen hiv-rokotteen testaamisen Etelä-Afrikassa. Rokote osoittautui toimimattomaksi virustartunnan estämisessä.\nKokeessa oli mukana noin 5 400 hiv-negatiivista vapaaehtoista eri puolilta Etelä-Afrikkaa. Vapaaehtoiset olivat 18–35-vuotiaita ja seksuaalisesti aktiivisia, ja he saivat puolentoista vuoden aikana kuusi annosta joko rokotetta tai lumelääkettä.\nVapaaehtoisten turvallisuuden takaamiseksi heille tarjottiin myös mahdollisuus estolääkitykseen, joka on päivittäin otettuna estänyt hiv-tartuntojen leviämistä tehokkaasti.\nTutkijat vertailivat vapaaehtoisryhmien tietoja sen jälkeen kun osallistujat olivat olleet mukana tutkimuksessa vähintään puolitoista vuotta, mikä on minimiaika rokotteen toimivuudelle. Rokotetta saaneista 129 sai tartunnan, kun lumelääkettä saaneista tartunnan sai 123. Näin ollen tutkimus päätettiin keskeyttää.\n– Hiv-rokote on välttämätön maailmanlaajuisen pandemian lopettamiseksi, ja toivoimme tämän rokotteen toimivan. Valitettavasti se ei toimi, sanoi työtä tukeneen National Institute of Allergy and Infectious Diseases -viraston johtaja Anthony Fauci.\nHVTN 702 -nimellä tunnettu tutkimus alkoi vuonna 2016. Testattava rokote oli ainoa, joka oli aiemmin osoittanut antavansa jonkinlaista suojaa hi-virustartuntaa vastaan. Aiempi koe tehtiin Thaimaassa vuonna 2009.\nHiv-rokotteen löytämiseksi on meneillään muitakin tutkimuksia. Yhtä tehdään Saharan eteläpuolisessa Afrikassa ja Etelä-Afrikassa, ja toisessa on mukana useita tutkimuspaikkoja Pohjois- ja Etelä-Amerikassa sekä Euroopassa.\nEtelä-Afrikassa hiv-lukemat ovat maailman suurimmat. YK:n aids-ohjelman mukaan useammalla kuin joka viidennellä 15–49-vuotiaalla eteläafrikkalaisella on hiv, ja vuonna 2018 tartuntoja tapahtui lähes neljännesmiljoona.


Aurinkomatkat ja muumit yhteistyöhön - Matkat - Ilta-Sanomat\n"Meren ääni on oikastaan aika mukavaa" - Muumit ja Aurinkomatkat yhteistyöhön\nMuumit mukaan matkalle, tuumivat Aurinkomatkojen toimitusjohtaja Tuomo Meretniemi syliissään poikansa Aarre, sekä Alina Savela ja Moomin Carachters'in taiteellinen johtaja Sophia Jansson. (KUVA: Nina Kaverinen)\nJulkaistu: 24.10.2011 13:16\nMeren ääni on oikeastaan aika mukava, myöntää Muumimamma Tove Janssonin kirjassa Muumipappa ja meri. Matkaileva muumiperhe on melko luonnollinen kumppani Aurinkomatkoille.\nFinnmatkoilla on Bamse, Aurinkomatkat vastaa kovan luokan pehmohahmolla, Muumipeikolla.\nYhteistyö Moomin Characters'n kanssa alkaa ensi kesänä, kun Aurinkomatkojen Kids Clubiin Kreetan Haniassa. Rodoksen Falirakissa ja Turkin Alanyassa ilmestyy hellyttävä, valkoinen ja niin kovin tuttu hahmo.\n- Lisenssinhaltijoita on monta, ja meidän on aina tarkkaan mietittävä, onko yhteistyö mielekästä. Muumeilla ja matkailulla on kertakaikkiaan paljon yhteistä, Moomin Charachter'sin taiteellinen johtaja Sophia Janssonhttp://www.is.fi/haku/?query=sophia+jansson sanoo.\n- Muumit retkeilevät paljon ja viettävät aikaa rannalla. Vapaus on heille erityisen tärkeää. Koko Janssonin suku matkusi ahkerasti, Jansson huomauttaa.\nArvatenkaan sopimus ei ole halpa, mutta hyvää goodwillia se on. Muumihahmot ovat kaikkialla maailmassa tunnettuja ja ihailtuja. Heidän filosofiansa on sympaattinen ja käytännönläheinen.\nAurinkomatkojen toimitusjohtaja Tuomo Meretniemi http://www.is.fi/haku/?query=tuomo+meretniemimyhäilee tyytyväisenä Aarrehttp://www.is.fi/haku/?query=aarre-pojan kiehnätessä jaloissa.\n- Muumit ovat läheisiä perheellemme myös henkilökohtaisesti. Purjehdimme tyttöystäväni, nykyisen vaimoni, kanssa veneellä, jonka nimi on Nuuskamuikkunen. Seilaamme yhdessä edelleen, Meretniemi kertoo.\nLasten aurinkoklubeja on pikkuisille eli 4-6-vuotialle sekä koululaisille (7-12 v.). Hinta on 40 euroa per viikko per lapsi.\nNäin muumit matkailevat:\nNuuskamuikkunen lähtee aina talveksi "jonnekin", todennäköisesti etelään. Muumiperhe syö kupunsa täyteen havunneulasia ja käy talviunille, ellei joku satu herättämään.\nMuumipappa tekee irtioton aina kuin voi, ja monesti koko sakki lähtee seilaamaan ja seikkailemaan muuten vain. Muumipapan urotöissä Merenhuiske kuljetti nuorta pappaa kavereineen.\nMutta miten käykään jos merellä - tai matkoilla maalla - tulee huonovointiseksi? Silloin noudatetaan Muumimamman ultaista neuvoa:\n"Hyvänmakuiset lääkkeet eivät auta..."


KaikkiElämäniKoirat: Vuosi vaihtui\nMeillä vuosi vaihtui hyvin rauhallisissa merkeissä. Vaikka etukäteen vähän pelkäsin, miten Peppi suhtautuu raketteihin - tämähän oli hänen ensimmäinen uudenvuodenaattonsa. Muutamaa haukkumissessiota lukuun ottamatta, kumpikaan koirista ei tuntunut olevan paukkeesta moksiskaan. Tosin täytyy sanoa, että täällä maalla pauke ei niin kovaa onneksi olekaan. Toki vältimme koirien päästämistä ulos puolenyön aikaan, mutta senkin teimme lähinnä siksi, ettei satu vahinkoa, jos naapurista tai tieltä sattuisi lentämään raketteja meidän pihalle. Perjantain ja aaton välisenä yönä tänne satoi myös pieni kerros lunta, joka valaisee ja kaunistaa ympäristöä ihanasti.\nSunnuntaina laitettiin oikein takkaan tuli, koska ulkona oli sen verran pakkasta, että sisälläkin tuntui vähän viileältä. Viime vuonna tähän aikaan takkaa oli poltettu varmaan jo vaikka kuinka monta kertaa.\nOnneksi kaapista löytyi myös vähän rocky roadin teosta yli jääneitä vaahtokarkkeja. Vaahtokarkeista tulee nimittäin ihan uskomattoman hyviä, kun niitä paahtaa varovasti vähän hiilloksella. Pitää vain olla tosi tarkkana, koska karkit kärähtävät todella helposti.\nToivottavasti teillä muillakin sujui vuodenvaihde hyvin ja rauhallisesti. Onneksi on vielä yksi lyhyt viikko, ennen kuin arki tosissaan alkaa.\n*Kivaa uutta viikkoa ja uutta vuotta kaikille!*\nMyrsky 02 tammikuuta, 2012\nTakkatulen lämpö on suloista. Mäkin tykkään nyhjöttää kopassani ja lämmitellä selkääni ja mahaani ja... Kyl tee ootte ekstrasupersöpöi ja toivotan teille ektrasuperihanaa vuotta!\nJaltsalandia 02 tammikuuta, 2012\nIhana takka teillä! Ja vaahtokarkit - nam!\nTännekin tuli pieni kerros lunta, joka tosin tänään vaihtui jo vesisateeseen. Mutta olipas kiva edes kahden päivän ajan nauttia pienestä pakkasesta ja ennen kaikkea lenkkien jälkeen puhtaasta koirasta :D\nSari 02 tammikuuta, 2012\nUsein olen täällä käynyt piipahtamassa, mutta kommentin jättäminen on jäänyt. Tuolta Ninan onnesta olen tänne löytänyt :)\nKoirat ovat lähellä sydäntä ja ruokareseptejä ei koskaan voi olla liikaa. Nachot ja rocky road pitää kokeilla jahka pääsemme kotiin!\nEeva 02 tammikuuta, 2012\nIhania kuvia! Onko Rilla käynyt juuri trimmissä, on turkki niin siisti? :) Nyt alkoi tekemään mieli vaahtokarkkeja! Meilläkin sattuu muuten olemaan kaapissa, täytyykin varmaan sytyttää takka tänään...:)\nniNni 02 tammikuuta, 2012\nmeilläkin on lunta! pitänee mennä äkkiä ulos ennen kuin se katoaa :)\nkiiltokuvatyttö ja ruskettunut <3 lol!\nMyrskyliini: Peppi oli aluksi aika hämmentynyt koko tulesta, mutta totesi kuitenkin pian, että sehän lämmittää mukavasti. Rillalle tulee takan edessä tosi nopeasti liian kuuma, mutta vaahtokarkit kyllä kiinnostivat. ;D\nMe toivotaan kans teille kaikkea ihquu tälle vuodella ja kaikista eniten sulle pikkuveljeä! Nih. ♥\nJaltsalandia: kiitos! Takka on kyllä kiva kylmillä keleillä.\nMeillä sataa nyt lunta ihan kunnolla ja koirat on innoissaan. Saa nähdä pysyykö lumi vai sulaako heti pois.\nSari: hellouta! Kivaa, että olet löytänyt tänne ja kiitos kommentista! Niitä ei itse kunkaan tule aina jätettyä. Mäkin oon käyny kurkkimassa teillä sekä Oscarin (Oscar on suloinen! ♥)sivuja että sun kässäblogia, mutta en muista oonko koskaan kommentoinut.\nMukavaa alkanutta vuotta teidän perheelle! :)\nEeva: kiitos! ♥ Koirat oli trimissä vähän ennen joulua. Tai no, eihän Pepin turkissa ollut mitään trimmattavaa, mutta harjoituksen vuoksi hänetkin siistittiin samalla. Laittakaa ihmeessä takkaan tuli ja paahtakaa vaahtiksia. Ne on niiin hyviä! :)\nniNni: juu, oltiin ruskettuneen kanssa tänään HauMaussa ja Hesassa oli mielenkiintoinen ajokeli + ruuhka. :o Kyllä sai taas maalaiset ihmetellä sitä suurkaupungin menoa (ja ehkä myös kaupunkilaiset meitä..) ;D\nEllieli 02 tammikuuta, 2012\nMeillekin tuli silloin pieni hinu lunta, tänään onkin sitten jo tullut enemmän. On tarvinnut jo kolatakin.\nTakassa on meilläkin valkea joka ilta, ei oo tarvinnut vielä sähköpattereita paljon päälle laitella, paitsi parissa huoneessa. Eikä ne niissäkään paljon tunnu päälle naksuvan.\nMahtavaa, kun teillä meni tuo aatto niin hyvin. Toivottavasti tulevinakin vuosina menee yhtä hyvin. Mutta vaikkei Ellilläkään ollut ongelmia rakettien paukkeen vuoksi, harmittaa silti niiden puolesta, joiden koirat pelkäsivät. Ei niitä raketteja tarvis tavallisille pulliaisille edes myydä. Riittää kun virallinen taho paukauttaa raketit jossain turvallisessa paikassa.\nJos meillä joskus sattuu vaahtokarkkeja olemaan, ei ne takkaan asti ehdi. Mahassa on jo ennenkuin kerkeää tulitikkua sytyttää ;D\nMukavaa alkanutta viikkoa ja uutta vuotta teillekin!\nAnonyymi 02 tammikuuta, 2012\nHienoa, että Peppi katsoi isosiskosta mallia :) Olen itsekin ajatellut, että jos vielä joskus hankin koiran niin niitä pitäisi ottaa kaksi. Tosin Jysky oli niin kova leikkimään, että vanhana se piti usein kesken leikkien kävelyttää kotiin. Muuten olisi verensokeri liikaa laskenut.\nTuli vielä autoilusta mieleen, että vaikka Jysky makasi linja-autossa rentona niin muutaman kerran, kun se oli minun kyydissä henkilöautossa se seisoi kokoajan takapenkillä silmät pyöreänä eikä rentoutunut yhtään istumaan tai makaamaan :)\nannamari 03 tammikuuta, 2012\nEllieli: juu, täälläkin on tänään maisema muuttunut tosi lumiseksi. Kaunista, mutta lumitöistä en tykkää yhtään!\nTeillä on ihana takka ja se, että se on vielä varaava, on tosi hyvä juttu!\nIhan samat mietteet oli ja on täälläkin kuin sinulla uudestavuodesta ja ilotulitteista. On tietysti kivaa, että omilla koirilla meni hyvin, mutta se ei auta yhtään kaikkia niitä lemmikkejä, jotka pelkäävät pauketta. :/ Siskontytön Jimilläkin oli ollut vaikeat ajat. Siellä heillä päin vielä paukutellaan ihan eri mittakaavassa kuin täällä landella. Puhuttiinkin jo, että seuraavaa uutta vuotta voisivat tulla pakoon tänne meille. Ainakin kerran ovat Jimin kanssa täällä aaton olleetkin ja silloisten koiriemme Rosan ja Ineksen täydellinen välinpitämättömyys raketteja kohtaan tarttui kyllä Jimiinkin.\nHahhah, :D ihana tuo vaahtokarkkikommentti! ;DD\nSuloiselle Ellille paljon rapsuja! ♥\nKoiratäti: kiitos samoin! ♥\nOli kyllä ihan huippua, että Pepillä ja Rilalla sujui vuodenvaihde niin hyvin, jei. Harmittaa silti kaikkien niiden puolesta, kuten Jimin, joilla ei mennyt yhtä hyvin..:/\nMeille on sopinut hyvin tämä "kahden koiran taktiikka". Tällä kokemuksella olen myös sitä mieltä, että pieni ikäero on eduksi, koska koirat leikkivät silloin luontaisaesti toistensa kanssa. Rosalla ja Ineksellä oli 3,5 v ikäeroa, eivätkä he koskaan leikkineet samalla tavalla yhdessä kuin Rilla ja Peppi. Kyllä heistä silti oli toki seuraa toisillaan. Ja varsinkin Inekselle Rosa oli kaikki kaikessa.\nAikaisemmin olin myös sitä mieltä, että koiria olisi aina hyvä olla vähintään kaksi, koska koira on kuitenkin laumaeläin. Nykyään olen, ainakin osittain, muuttanut mieltäni tuon ehdottomuuden suhteen. Esim. Jimin tapauksessa voin ihan vilpittömästi sanoa, että mistään ei voi päätellä hänen kaipaavan toista koiraa seurakseen.\nVälillä aina innostun ajatuksesta, että mitä jos teettäisi omalla koiralla pentuja ja pitäisi yhden pennuista itse. Tosin, pystyykö niistä muistakaan pennuista sitten luopumaan? ;)\nMeillä on westiet aina matkustaneet autossa hyvin rauhallisesti, mutta Peppi onkin toista maata.. Varsinkin, jos hän on autossa ilman Rillaa (lääkärireissujen takia näin on ollut aika usein), niin piipitys on melkoista. :o Rillan kanssa yhdessä takapenkillä menee paremmin. Mitäköhän tuo Jyskyn reaktio muuten kertoo sinun ajotaidoistasi - tuli vaan mieleen.. ;DDD Nim. Kaistojen Kauhu\nNiin täytyy myöntää, että muutama läheinenkin kertoi pelkäävänsä mun kyydissä?! No, mulla oli auto vaan puoli vuotta :)\nKoiratäti: hih, mähän sanoin. ;) Kato, Jysky oli sen verta välkky tapaus, että kyllähän hän tiesi, milloin kannatti olla vähän varuillaan.. ;D


Korjattu haavoittuvuus on tiettyjen html-elementtien (iframe, frame ja embed) sisältämien attribuuttien käsittelyyn liittyvä puskuriylivuoto. Sitä hyväksikäyttämällä hyökkääjän on mahdollista suorittaa omia komentojaan kohdejärjestelmässä, kertoo Cert-Fi.\nHaavoittuvuuteen on julkisesti saatavilla hyödyntämismenetelmiä. Aukkoa on hyväksikäytetty viime aikoina laajasti eri menetelmiä soveltamalla, muun muassa www-sivujen mainosbannereiden kautta.\nMyös Bofra-sähköpostimato on hyväksikäyttänyt haavoittuvuutta leviämisessään. Cert-Fi suosittelee haavoittuvan selaimen (Internet Explorer 6) välitöntä päivittämistä.


Hampton Hovi: Ale-löytöjä ja toooosi hyvää palvelua\nNiinkuin jo eilen mainitsin, kävin pari päivää sitten ostoksilla Vilassa. Tänne avattiin viime syksynä oma Vila-liike. Jostain syystä en ollut kauheasti aikaisemmin siellä käynyt, mutta nyt olen käynyt kolme kertaa lyhyen ajan sisällä, enkä oikeastaan tajua, että miksen ole käynyt siellä useammin! :o)\nKaikilla kerroilla siellä on ollut aivan tosi hyvä palvelu ja iloinen myyjä, joka oikeasti auttaa. Mutta tämä kolmas kerta toden sanoo! Jo heti ovella minut toivotetaan tosi iloisesti tervetulleeksi ja kysytään miten voin auttaa ja kuulenpa vielä myös kaikkein parhaimmat tarjouksetkin. Kun olen hetken keräillyt vaatteita käsiini ja uusien vaihtoehtojen katseleminen alkaa olla jo hankalaa, niin myyjä tulee luokseni ja sanoo, että voi viedä vaatteet jo valmiiksi sovituskoppiin odottamaan, että minun on helpompi katsella muuta! Siis aivan huippua!!\nKun sitten menen minulle varattuun sovituskoppiin niin vaatteet odottavat siellä kauniisti laitettuina naulakkoon ja ilman hengaria olevat vaatteet viikattuina penkillä, ja laukku vieressä. Ne näyttivät siinä niin hyviltä, että kaivelin laukustani puhelimen, että saisin otettua niistä kuvankin, mutta puhelimesta oli loppunut akku!! Ei ole kyllä pitkään aikaan harmittanut akun loppuminen näin paljon! :oD Ja muutenkin meidän Vilassa on tosi kivannäköiset sovituskopit ja aina näyttää peilistä katsoessa aivan älyttömän hyvälle...ihme peilejä! :oD\nKun olen sovittanut vaatteita hetken niin myyjä tulee tottakai kysymään, että miten sujuu ja tuo uusia kokoja jos tarvis yms. Ei varmaan ihme, että ostin suurimman osan mitä olin valinnutkin. Paidan, laukun, kaksi toppia ja college jakun.\nPaita -40% tai -50%, laukku -70%, toppi -50%, toppi -20%, jakku -50%\nPaita ei ehkä normaalisti ole ihan minun tyylinen, mutta päällä tosi kiva ja pitsit ihania, tottakai.\nJa tämä laukku. En todellakaan lähtenyt laukkua ostamaan, mutta normaalihintaisena melkein 100€:n aitoa nahkaa oleva laukku, niin eihän sillä alennuksella voi olla ostamatta! Ja sitäpaitsi minulla ei vielä ollut tämän väristä laukkua. Laukku on sopivan kokoinen ja siinä on tosi kaunis kuviointi pinnassa.\nTämä jakku on ihanan pehmoinen päällä. Kiinnitys yhdellä hakasella edestä, ja tämä on siitä hauska, että tämä pitenee edestäpäin kivasti. Hihat voi pitää pitkänä tai rullata vähän ylemmäksi, tykkään!!\nTopit olivat myös ihanat löydöt. Ensimmäinen toppi on ihan perus pitkä toppi, väriltään tosi vaalea beige ja sekin ihanan pehmoinen, koska siinä on mukana modaalia. Myyjä kertoi, ettei se mene pesuissakaan miksikään. Väri vaihtoehtojakin oli ja pohdinkin tässä, että pitäisikö niitä käydä ostamassa vielä lisääkin koska se tuntuu päällä niin kivalta. Tämä päälimmäinen valkoinen on neuletoppi, mikä löytö! Kun sain tämän päälleni niin olo oli kuin olisin aina tällaista etsinytkin, onneksi se nyt löytyi! ;o)\nNyt vain odottelemaan, että saa pukea nämä päälle ja ottaa käyttöön!\nLopuksi liityin vielä Vilan kanta-asiakkaaksi, ja nyt vain odotellaan lisää etuja! :oD\nSiis minun shoppailu kohdistui vain yhteen vaateliikkeeseen, mutta se oli sitäkin mukavampaa ja antoisampaa, suosittelen!! :o)\nEdellisessä kuvassa muuten näkyy hyvin, miten vaiheessa makuuhuone on, ja meidän tilannekkin alkaa olla vähän se, ettei oikein tänne asuntoon suurempia sisustuksia enää tehdä, niin se minun suunnittelmani luksus-makuuhuone antaa odottaa vielä.\nJa varmaan huomasittekin, että sain VIHDOINKIN vaihdettua tuon blogin yläkuvan, mitäs pidätte siitä?\nLähettänyt Helene - Hampton Hovi klo 22.06\nAnonyymi 30. kesäkuuta 2012 klo 22.59\nIhania vaatelöytöjä olet tehnyt!!!\nJokos teillä on tietoa uudesta asuinpaikastanne??\nOikein aurinkoista kesänjatkoa Sinulle ja perheellesi,\nUusi yläkuva on tosi kiva!!\nHelene - Elämää upseerin rouvana 1. heinäkuuta 2012 klo 8.46\nHei ja kiitos kommentistasi. En vielä oikein uskalla sanoa tulevasta mitään sen enempää, mutta kerron teille kyllä heti kun jotain kerrottavaa tulee. ;o) Kiva, että pidät uudesta yläkuvasta.\nIhanaa kesänjatkoa myös sinulle! :o)\nKauniita vaatteita ja sinun tyylisiäsi! Tuollaisen hyvän palvelun vaatekaupan minäkin tarvitsisin. Oma tyyli on ollut jotenkin kateissa viime aikoina. Huomaan, etten tykkää entisen tyylisistä vaatteistani, mutten tiedä, mistä pidän. Olen myös laihtunut 15 kg (siitä en valita!), joten vaateostoksille olisi pakko mennä. Sukujuhlatkin tulossa, huoh. Pikkupaikkakunnalla on todellakin etunsa, esimerkiksi tuollaiset kaupat. Täällä suurkaupungissa tarjontaa varmasti on, mutta kauppoja on vaikea löytää ja pitäisi vielä vieraalla kielellä hoitaa homma. Kaunis tuo yläkuva. :) -Kaisla\nHelene - Elämää upseerin rouvana 1. heinäkuuta 2012 klo 19.01\nVoi kiitos kommentistasi Kaisla! Ja onnittelut laihdutustuloksesta. Itselläni se on myös ajankohtaista, mutta aika hiljakseen täällä edetään asian suhteen! :oD\nTuon vaatteiden tyylinvaihdoksen itsekin läpi käyneenä neuvoisin, että kannattaa hetki käyttää aikaa esim. netissä surffailuun tms. ja katsella kuvia erilaisista asukokonaisuuksista ja vaatteistä, ja etsiä mikä omaa silmää miellyttää. Sen jälkeen kun ne kaikista ihanimmat löytyvät (usko pois, kyllä niin käy!) niin mieti, että mitkä asiat asuissa tekevät niistä juuri sellaisen tyylisen ja näköisen. Vasta sitten kannattaa suunnata sinne kauppaan. Paljon helpompi kun tietää jo kauppaan mennessään, että minkä tyyppistä lähtee hakemaan. :o)\nJa sitten kun ostat aina niitä samantyylisiä vaatteita niin ne sopivat kaikki yhteen keskenään ja vaatteiden yhdistely on tällöin helppoa.\nToivottavasti vinkeistä oli edes hieman apua. Toivottavasti kohta huomaatkin, että uusien vaatteiden osto on mielipuuhaa vaikka se täytyisi tehdäkin vieraalla kielellä! Tsemppiä! :o)\nAnonyymi 1. heinäkuuta 2012 klo 19.19\nKiitos vinkeistä! Hyvä idea perehtyä asiaan ennen kauppoihin menoa. Sen olen nimittäin jo huomannut, että tuolla kaupoissa vaeltelemalla en ole mieleistä löytänyt. Ja sitten kun tietäisi mitä etsii, voisi yrittää löytää sopivia kauppojakin. -Kaisla\nAnonyymi 4. heinäkuuta 2012 klo 21.21\nihania löytöjä olet tehnyt! :) pitääpä itsekin piipahtaa naapuriliikkeessä joku kerta! ;)\nHelene - Elämää upseerin rouvana 4. heinäkuuta 2012 klo 21.47\nEnkös olekkin! :o) Käy ihmeessä! ;oD\nSirpa 16. heinäkuuta 2012 klo 11.00\nJoko VILAn liikkeissä on aina hyvää palvelua tai sitten käymme samassa liikkeessa. Sillä Joensuun VILAssa saa juuri tuollaista palvelua kuin mitä kuvaat. Ne myyjät ovat aivan uskomattomia ja vainja ainoastaan hyvällä tavalla. Itsekin kävin juuri ostamassa sieltä pari mekkoa, paidan ja laukun :) Äkkiä juoksin hakemaan sovituskopista uutta kokoa ja kun myyjä huomasi tämän kuului" Voi olisit sanonut, että haluat uuden koon ,me olisimme hakeneet" :))))\nHelene - Elämää upseerin rouvana 16. heinäkuuta 2012 klo 14.10\nKyllä me muuten asioidaan ihan samassa liikkeessä!! :o)))\nAnonyymi 25. heinäkuuta 2012 klo 10.56\nSaatan olla Joensuun Vilan myyjistä hieman erimieltä.. En uskalla edes katsoa liikkeeseen päin, etteivät myyjät "hyökkää" kimppuun ja tuputa kaiken maailman rytkyjä, vaikka olisin useaan kertaan sanonut vain katselevani... Enkä ole ainut joka on tätä mieltä. Mutta tietysti meitä asiakkaita on yhtä monta kuin myyjiäkin, joten toinen tykkää äidistä ja toinen tyttärestä.. Itse en vain voi kyseisen kaupan henkilökunnan palvelua sietää.. Mutta upeita vaatteita olet löytänyt ja hyvillä alennuksilla! Ja onnea uudesta työpaikastasi! :)\nHelene - Elämää upseerin rouvana 25. heinäkuuta 2012 klo 18.55\nKiitos. Niin, itse asiakaspalvelu ja myyjän työtä tehneenä omasta kokemuksesta sieltä kassan takaa osaan sanoa, että itselleni ainakin kaikista tärkeintä on sen asiakkaan palveleminen ja, että ostokokemus asiakkaalle on mahdollisimman positiivinen, jonka myötä asiakas tulee myös uudestaan, MUTTA on myös ihmisiä jotka ei tykkää palvelusta. Suurin osahan asiakkaista haluaa palvelua ja vieläpä parasta mahdollista, ja lähtökohtaisesti jokainen sen myös ansaitsee, mutta täytyy kuitenkin myyjänä olla sellainen "tutka" jolla huomaa, että jos jokin asiakas ei halua palvelua.\nItse tykkään palvelusta ja ulospäinsuuntautuneena kaikesta höpöttelystä myyjien kanssa, ja oletan aina itsekin, että kaikki asiakkaatkin siitä pitävät, mutta kerran eräs asiakas sanoi minulle, että ei halua apua. MUTTA satuin olemaan sellaisessa paikassa töissä, jossa on erityisen tärkeää, että asiakas löytää juuri sen oikean ja oikean kokoisen jutun minkä ostaa, niin olin aika hankalassa tilanteessa kun asiakas sanoo, että ei halua apua, mutta ilmiselvästi sitä tarvitsee. Hetken päästä lähestyin asiakasta hyvin tahdikkaasti ja sain kun sainkin auttaa, ja loppujen lopuksi asiakaspalvelutilanne oli samanlainen kuin kenen tahansa asiakkaan kanssa. Kassalla asiakas sanoi minulle, että yleensä hän ei tykkää palvelusta, mutta tämä kokemus oli todella kiva ja kiitti minua siitä. Aivan ihanaa palautetta asiakkaalta! :o)\nJa pointtihan tässä jutussa oli se, että ymmärrän siis täysin, että kaikki eivät palvelusta pidä, mutta antakaa myyjälle silti mahdollisuus. Ja myyjälle voi aina kauniisti sanoa, ei pidä palvelusta tms. niinkuin tämä minunkin asiakkaani kertoi. :o) Rohkeasti shoppailemaan vain!! :o)


Miten opetatte lapselle alapään nimitykset? - Äitien jutut - Suomi24 Keskustelut\nMiten opetatte lapselle alapään nimitykset?\nPöyristyin törmättyäni tähän keskusteluun: http://keskustelu.suomi24.fi/node/10771185\nKuinka moni vielä nykypäivänä opettaa lapsilleen, että koko alapää on pylly? Onko teille lapsena opetettu noin? Itselleni tuntuu todella kummalliselta.\nVoimia sinulle törmäyksen aiheuttamasta traumasta selvitäksesi.\nhahah! Kiitos. Vastauksia kysymyksiini silti odotan, josko toipuisin nopeammin.\nEmpä ole ikinä kuullut kenenkään puhuvan koko alapäästä pyllynä.\nMeillä on tytöllä peppu/pylly jolla istutaan ja sieltä tulee kakka ja pierut. Sitten on pimppi mistä tulee pissa. Ei tämäkään anatomisesti tietenkään oikein ole (eikä sanatkaan kovin aikuismaisia) mutta eipä meillä silti tarkempiin erittelyihin olla menty.\nPojalla taas on ne samat peppu/pylly josta tulee samat asiat kuin tytöltäkin, ja sitten on pippeli josta tulee pissa. Itse heille tullut jälkimmäisenä mainitulle lisänimiä iän mukana kuten munat, vehje ja herkät paikat. Myös esim sana penis tuttu mutta ei käytössä.\nsekä lisäksi pojat puhuvat kiveksiään pähkinöiksi. Jenkkilän meininkiä...\nMeillä kotona ei muistaakseni ollut tyttöjen "värkille" mitään nimitystä. Pyllystä puhuttiin. Taisin olla jo aika iso ennenkun minulle ylipäätään selvisi, että tytöllä on olemassa sukupuolielimet ja emätin eikä vain jotain paikkaa, mistä pissa tulee. Kovasti ihmettelin kyllä mistä vauvat tulevat. Kuukautisistakin kuulin ensimmäistä kertaa vasta koulussa biologian tunnilla.\nMyönnän olleeni pitkään todella tietämätön mistään asioista, kun kotona ei sukupuoliasioita käsitelty mitenkään.\nToivottavasti nykyvanhemmat opettavat lapsensa vähän eri tavalla. Vaiennettu seksuaalisuus voi olla ihmiselle taakka vielä aikuisenakin ja vaikeuttaa ihmissuhteita. Enkä minäkään ole mikään 60-luvulla kasvanut vaan 25-vuotias.\nPippeli on pojan ja pimppi tytön sukupuolielimestä käytetty.\nPylly on pylly eli takapuoli,joskus pelleillään taunus-nimellä.\nMiehillä myös puhutaan munista:)\nTyttöä meillä ei olekaan.\nMutta siis äitillä ja muilla naisimmeisillä pimppi.\nPoika 7v. tietää mistä vauvat syntyy ja kuukautisista jne. lapselle sopivalla\ntavalla puhuttu aina näistäkin asioista avoimesti,\nkuten myös omassa perheessäni aikanaan ja olen 70-luvulla syntynyt.\nOlen ollut tyytyväinen että kotini oli avoin näissäkin asioissa ja sama kasvatus\nsiirtynyt luonnollisesti omalle pojalle.\nWTF??? Tota lukiessa oletin koko ajan, että nyt on kyse jostain 40-luvulla syntyneestä mummosta, mutta että 25-vuotias? Mitä helvettiä?\nPojalla pippeli ja tytöllä etupeppu. Näin meillä =)\nAattele tarhassa se kysyy mä en osaa pyyhkiä etupeppua itse kyllä kai se on ok mutt mulle se ei kuullosta oikeelta aattelin vaan sen takii ku se ei oo mikään pylly se on pimppi, kyllähän se vähän pyllyltä näyttä ett on rako ja sille mutta äh se ei ole peppu\nTytöllä etupeppu??? Mikä peppu se naisen "värkki" oikein on??\nMeillä on 2 tyttöä. Esikoinen alkoi alle 2-vuotiaana kiinnostumaan tyttöjen ja poikien eroista, ja hänelle on aina puhuttu pippelistä ja pimpasta. Äidillä on pimppa kuten kaikilla tytöillä, ja isillä on pippeli. Tytön mielestä isin pippeli on hassu. Nyt 4-vuotiaana hän on vähän ihmetellyt miksi äidillä on karvoja, ja ollaan vaan puhuttu, että sitten isompana kaikille tytöille kasvaa karvoja. Ei siinä sen kummempaa. Kerrotaan sitä mukaa kun tyttö on kiinnostunut. Eipä tuo juuri enempää vielä ole kysellyt.\nMeillä puhutaan yleensä pepusta, ei pyllystä. Mutta sama asia siis.\nMeillä on 4v tytöllä etupylly ja takapylly :D\nItse päättänyt että asia on näin vaikka olen monta kertaa selittänyt että ei ole olemassa mitään etupyllyä vaan se on pimppi.\nsen kyllä tyttö tietää että pojilla ja isillä on taka pylly ja pippeli.\nMinulla on kaksi tyttöä, nyt jo isoja, toinen jo aikuinenkin.\nKun olivat pieniä, meillä käytettiin noita etupylly ja takapylly -nimityksiä. Itse inhoan sanaa pimppi, yäk.\nSemmoisina ehkä neljä-viisivuotiaina katseltiin lapsille tarkoitettua seksuaalisuuskirjaa, katseltiin sitä joskus ihan niinkuin mitä kirjaa tahansa. (Olisin laittanut kirjan tiedot tähän, mutta tyttö on tainnut viedä sen mukanaan muuttaessaan. ) Ja lapset tulevat emättimen kautta, eivät mistään pimpistä :)\nKuukautisista lapset tiesivät reilusti ennen kouluunmenoa, ja kun kuukautiset sitten alkoivat yksitoistavuotiaina, se oli juhlapäivä, mäkkäriin syömään juhlan kunniaksi. Kerroin molemmille, että kun kuukautiset tulee, siitä tietää, että on terve. Kuukautisvuotokin tulee emättimestä, ei pimpistä.\nEtupyllyn yksityiskohtia ei ihan pienelle tarvitse kertoa, se liittyy sitten siihen, kun oikeasti keskustellaan seksuaalisuudesta ja yhdynnöistä ja sen sellaisista.\nOon kuullu ton että juhlitaan kun tytölle alkaa kuukautiset, mitä pojalle juhlitaan kun se kastelee eka kerran bokserit spermalla yöllä? Vai? :D kyllähän tytöillekin tuo kuukauttiset tulee pimpistä jos ei oo suojaa niin pikkuhoust kastuu tavallaan ja pippeli tyhjenee yöllä niin kastuu bokserit myös eli tavallaan kun alushousut kastellaan niin juhlitaan onko se liian ällöä se kun bokserit lastuu ett sitä ei juhlita\nihan oikeesti :)\nihan oikeesti, mitä ihmeen etupyllyjä :D\ntytöllä on pimppi ja pojalla pippeli. pimpissä on 2 reikää, toisesta tulee pissi ja toisesta voi aikuisena tulla vauva.\nlisäksi kaikilla on peppu ja sieltä tulee kakka.\nkeep it simple people :)\nLapset 4v ja 12v tytöt. Esikoisen kanssa on tästä ytimekkäämmästä versiosta syvennetty keskusteluja kyllä :) sen mukaan mitä lapsi kysyy, siihen on valmis kuulemaan vastauksenkin :)\nMinusta oli uskomatonta että lastenosaston sairaanhoitaja puhui pissapyllystä kun siis tarkoitti pimpsaa. Ammatti-ihminen.\nMeillä tytär 5 vuotta ja hänen kanssaan puhutaan pimpsasta ja pepusta. Lisäksi puhuttu,että tytöillä vauvareikä josta vauvat sit isona voi tulla.\nItse olen sairaanhoitaja, enkä kyllä ikinä käyttäisi sanaa pimpsa. Minulla se assosioituu jotenkin seksuaalisena ("antaa pimpsaa").\nEri sanat saavat eri ihmisillä aikaan erityyppisiä mielikuvia. Hyvin pärjättiin etupylly -käsitteellä...\nMutta pääasia, että ollaan avoimia, ja että lapset saavat asiallista tietoa iän mukaisella tasolla.\nJa ollaan me lasten kanssa naurettukin jälkeenpäin tuolle etupyllylle. Se nyt oli vaan meidän tyyli.\nTakana on kaikilla peppu/pylly ja edessä (biologisesta) sukupuolesta riippuen joko pimppi tai pippeli. Pienen tyttölapsen äitinä en vielä ole kiveksille joutunut miettimään nimityksiä, ei ole tullut puheeksi.\nAjattelin kyllä aikanaan opettaa lapselle myös nämä penis/siitin, emätin, häpyhuulet ja niin edelleen mutta niiden aika ei ole vielä.\nHmm kivekset ehkä öööm pähkinät (nuts) yks sanoi täällä aiemmin kommentissa\nÄitini puhuu vieläkin pyllystä (etupuoli) ja pepusta, vaikka nuorin lapsensa on jo 19. En varmaan koskaan unohda kuinka äiti selitti että ollaan kaikki tultu hänen pyllystään. Olin silloin jo itse käsittänyt eron joten tämä selitys tuntui todella kummalliselta.\nPari viikkoa sitten oli äidin kanssa puhetta alapään karvoista, telkkarissa taidettiin puhua mirristä. Äiti kutsui näitä punastellen "naisen hiukset siellä". NAISEN HIUKSET SIELLÄ?! Äimisteltyämme siskoni kanssa tätä häveliäisyyden määrää, äiti puolusteli ettei halua edes aikuisille lapsilleen puhua tuollaisista asioista.\nKuitenkin pippelistä hän voi puhua, tuntuu kuin hän pitäisi naisen sukupuolielimiä jotenkin hävettävinä kun ei voi edes ääneen sanoa.\nItselleni kohtapuoliin tyttö tulossa, hänelle puhumme pimpeistä ja pippeleistä. Lapsen kysyessä kerromme rehellisesti syventävämmin.\nEn oo ikinä kuullu niasten hiukset siellä "siellä!!!" Ok joo mutta ite en sanois noin sanoisin pimppi karvat\nLisään vielä mä puhun siskoni kanssa snippasta "snippa" ja murrella mä kutsun sitä snippuksi "snippu" se on ruotsalainen lasten sana pimpille.\nPienenä vaikka puhuttiin ruotsia niin emätin oli aina pimpsa eli te jotka tykkäätte että pimppi sana on liian rough kutsukaa sitä vaikka snippaksi "äiti tuu pyyhkimään snippani" tai hmmm joo ehkä ok mun korvissa kuullostaa oudolta kun äidinkieleni on ruotsi snippani\nno tietysti pojalla on pippeli ja tytöllä pimppa :)\nPylly, penis ja pimppi. Mikä noissa sitten niin traumaattista on lapsille. Vähänkö lasta tullaan kiusaamaan jos hän menee möläytteleen jossain ekalla luokalla etupyllystä jotain. Se vasta olisi traumaattista :)\nKaikki kelpo nimiä, mutta miksi penis ja pimppi? Miksei pippeli ja vagina? Tai pippeli ja pimppi tai penis ja vagina tai siitin ja emätin?\nToinen on tuollainen "aikuissana" ja toinen "lapsisana", why so?\nMeillä on ollu toki peppu sille takaosalle ja pippeli tai pyppy etuosalle. En tiedä mistä vanhempani sen ovat keksineet, pitää kysyä joku kerta. Mutta siihen ei asossioidu mitään "aikuismaista": pimppa, pimpsa, pimppi ovat silti kaikki ihan hyviä sanoja.\nEtupeppu tai pylly ovat naisen sukupuolielimiä ja aika paljon myös naisellisuutta, naiseutta ja sukupuolisuutta alistavia, jollei väheksyviä termejä, minulle.\nJa minä teen työtäni eskareiden kanssa.\nMun mielestä pylly on siellä takapuolella. Hämmentävää, ettei kaikilla ole näin.\nLapsuuden kodissa äiti sekä mummu käyttivät tyttöjen sukupuolielimestä nimeä piisu ja pojalla oli muna. Itse en ole niitä käyttänyt (minusta kuullostivat rumilta) omille lapsilleni, olen sanonut että ne on pippeli ja pimppa. Yksi tuttani käytti sanaa pillu tytöilleen ja päiväkoti huomautti hänelle (tytöt puhuivat pillusta päiväkodissa) että eikö voisi käyttää kauniimpaa nimitystä. Hän ei tiennyt muutakun pillu ja vittu sanat naisten sukupuolielimille, oli ihmeissään kun sanoin että voisi käyttää sanaa pimppa. Poikia ei hänellä ollut joten jäi tietämättä olisiko se ollut mulkku.....\nIhan sama millä nimellä lasten alapäätä kutsuu. Oli se sitten pimppi tai pippeli /etu tai takareikä tmv. kyllä he oppivat oikeat anatomiset sanat. Kuulevat jo useat hyvin nyuorena sanat vi... ja kyr. .Meillä käytetty pimppiä ja pippeliä sekä kerrottu sopivassa kohdassa oikeat nimet kuten häpyhuulet, se kuitenkin kuulosti ihan esimerkkinä niin hassulta lapsen korvaan. Tää taitaa olla enemmän aikuisen ongelma kun se miten lapsi asian kohtaa. Sanoisin kuitenkin että tärkeintä olisi olla jokin neutraali ja yleinen nimitys eikä asiasta tehtäis niin suurta numeroa!\nno jep, meillä on aina puhuttu pimpistä ja pippelistä ja pyllystä/pepusta. En kyllä oikeestaan tiiä onko siitä sitte haittaa jos puhuu "etupyllystä", eiköhän sen oikeen nimityksenkin jossain vaiheessa lapsi opi. Ite päätin sillon kun ekaa lasta odotin, että en rupee ressaa noista sukupuoliasioista kun ne on normaaleja kuitenki. Tytöillä on pimppi ja pojilla pippeli.\nnyt esikoinen on kohta neljä ja ootan kolmatta lasta. Tyttöä kiehtoo kauheesti se että äitin mahassa on vauva. tottakai se oli odotettavissa että kun aikansa asiaa miettii niin haluu tietää enemmän. Eräänä kauniina päivänä tyttö sitten kysyi että mistä se vauva pääsee ulos sitten kun se syntyy. Olin eka ku puulla päähän lyöty, mut sit muistin pitää linjani ja vastasin että pimpistä tulee. Tyttöä se nauratti kovasti ja on monta kertaa varmistellu jälkikäteen että SIELTÄKÖ se vauva oikeesti tulee. :D\nNyt sitte ootas vaan että millon se älyää kysyy, miten se vauva on JOUTUNU sinne äitin mahaan. aijon sillonki olla rehellinen, mut en tietenkään liian yksityiskohtanen ;) muistan että oma äitini kerto asioista totuudenmukasesti mut niin että selitys oli aina sopiva kysyjän ikää miettien.\n51v mies vaan(:\nOlen 51v ja en tiedä mikä on pimppa? En ole koskaan saanut etupyllyä..\nMeillä on tytöllä pimpukka ja pojalla pippeli. Molemmilla on sitten takana pylly, jota vanhempi, eli poika, sanoo joskus myös peffaksi, koska se on kuulema kiltimpi sana.\nLisäksi pojalla on munat, ja 5-vuotiaalle olen kyllä selittänyt, että sitten kun pojasta kasvaa aikuinen mies, niin sinne muniin tulee vauvansiemeniä. Ja poika tietää, että sieltä pitää sitten antaa vauvansiemen naiselle, niin saa vauvan. Siten hän ja pikkusiskokin on maailmaan tullut.\nPoika myös tietää, että naisen masussa on kohtu, jossa vauvat kasvavat. Mutta hänen käsityksensä mukaan vauvat tulevat jaloista ulos, vaikka on sanottu että jalkojen välistä.;) (Kyseli asioita kovasti, kun oli 3 ja odoteltiin pikkusiskoa.)\nTarhassa poikalaumalla on "viehättävä" rallatus: "Kädet ylös, housut alas, täältä tulee munavaras!" Heh heh...\nEikä! Juuri niin ei pitäisi pojalle kertoa, vaan päinvastoin opettaa, että niitä muniin tulevia vauvasiemeniä ei pidä antaa kenellekään, vaan aina pitää käyttää varmuuskumia, ruiskia ulkopuolelle tai vain hakata handuun. Tämä maailma on jo muutenkin ylikansoitettu. Syntyvyys alas.\nJokainen tavallaan. Mutta kyllä omaan korvaani kuulostaa typerältä puhuttaessa sukupuolielimistä pyllyinä. Minulla on tytär,jolle olen sanonut niinkuin asiat ovat; Hänellä on pimppi ja pojilla pippeli ja jokaisella on normaalisti peppu/pylly.. Ja näitä nimityksiä itsekin käyttää ihan normaalisti.\nPYHÄ - HÄPY - PYHÄ\nNaisen fyysisyys ja siihen liittyvä voima on ollut merkittävä, yhteisöllinen tekijä suomalaisessa agraarikulttuurissa. 1800- luvulla kerätyissä seksuaalirunoissa naisen seksuaalisuus saa sekä vastenmielisiä että juhlallisen ylistettäviä piirteitä. Naisen voima on ollut sekä uhka että suoja, hyvä ja paha.\nSuomen kielessä naisen vulvaa tarkoittava sana "häpy" on antiteettisessa suhteessa pyhä-sanaan. Kun todetaan, että jollakin ei ole häpyä, tarkoitetaan, että hän ei pidä mitään pyhänä. Etymologista riippuvuutta sanojen välille ei kuitenkaan voida osoittaa, molemmille sanoille on nimittäin osoitettu oma germaaninen kantasanansa. Naisen sukuelin liittyy kansanomaisen pyhä-sanan semanttiseen kenttään, mutta kristillisessä yhteydessä pyhä-sana on deseksualisoitu kuten kirkolliset ajat ja tilatkin.\nAgraarikulttuurien kansanomaisessa "yhteisöuskonnossa" naista on pidetty kasvun ja sen rajojen metaforana. Naisen sukuelin on saanut erityisen merkityslatauksen sosiaalisten arvojen representaationa. Naisen ruumiillisuudella on ollut merkitystä koko yhteisöelämälle - tästä todisteena ovat muun muassa lähes yleismaailmalliset välttämissäännöt ja rituaaliset epäpuhtausluokitukset. Naiseen on liitetty käsitys rajalla olosta ja samalla ajatus "pahasta" tai "epäpuhtaasta", "saastaisesta", joka voi suojaamattomana olla vaaraksi niin viljan kasvulle, lehmän tuottavuudelle kuin lapsen terveydellekin. Tämä tapahtui etenkin silloin, kun naisen ruumiin rajat olivat havaittavasti auki kuten menstruaation ja synnytyksen aikana.\nHyvä paha vittu\n1800-luvulla Itä-Suomesta kerätyissä seksuaalirunoissa naisen seksuaalisuus esitetään joko häpäisevässä ja negatiivisessa valossa tai voimakkaan ylistävässä. "Pojat kaikki polvillah vittuakumartamah.Vatsallah miehet vanhat vittuakumartamah, tuota tervehyttämäh. Pappi nosti partoah, kuningas kypäriäh tuota tervehyttämäh." (J. Fr. Cajan 347. Uhtua 1836)\nSeksuaalirunot ovat lähes poikkeuksetta miesten sepittämiä, miesten näkökulmasta. Seksuaalisuudella ja seksillä oli tärkeä rooli miehen ja naisen välisessä suhteessa. Miehen halu naiseen eli "kiima" sitoi heidät yhteen. Miesten fantasioissa sukupuolielimet on irrotettu uhmisruumiiin kokonaisuudesta ja ne on elollistettu. Yhdyntä kuvataan usein taisteluksi, jossa vagina nähdään ylivertaisena miehen elimeen verrattuna. Sitäpaitsi vaginalle ei riittänyt useinkaan vain yksi mies: "Hulivililikan" elimellä saattoi olla yksi miehen elin suussa poikittain, kaksi sauvana kädessä, kolme kontissa selässä jne.\nNainen saattoi ruumiillaan sitoa eli "maanittaa" haluamansa miehen itselleen.\nApunaan hänellä oli lemmentaiat, joissa nainen käytti hyväkseen alaruumistaan ja eritteitään kuten hikeään ja vertaan. Yhteisön kannalta lemmentaiat olivat kuitenkin kiellettyä tai ainakin paheksuttua magiaa. "Nouse, lempi, liehumaan,kunnia, kupahumaan tämän piian pillun päälle, tämän lapsen lantehille! Jos et tänä kesänä, niin elä sinä ilmoisna ikinä!" (Lemmennostatusloitsu, Kaavi 1910)\nKaikkien seksuaalirunojen taustalla on käsitys naisesta piilevästä voimasta eli "väestä", joka viittaa yliluonnolliseen. Ruumiissaan sijaitsevan voiman avulla nainen saattoi vaikuttaa muihin ihmisiin ja ympäristöönsä. "Naisen vihat" saattoivat aiheuttaa muun muassa sukupuolitauteja, silmätulehduksia ja haavatulehduksia. "vitun vihat" olivat tietäjän käyttämiä loitsuja sairauksien parantamiseksi. "Hyivittu nyt vihasa syököön, lattero latistukoon." (Päätössanat "naisten vihain poistamisloitsusta", Tohmajärvi 1889)\nKoska naisessa oli reikä mihin tunkeutua sisään ja tulla ulos, ajateltiin, että hänen kehoaan ja vaginaansa voitiin käyttää väylänä matkatessa eri maailmojen välillä. Näitä matkoja nimitettiin "reissuiksi". Tietäjä saattoi siis tehdä "reissun" selvittääkseen "vitunvihojen" syntyä ja taltuttaakseen taudin aiheuttajan. "Lapsen reissu" kuvasi puolestaan lapsen matkaa tuonpuoleisesta tähän maailmaan. Vaginasta saatettiin myös mennä tuonpuoleiseen tai Tuonela-Pohjolaan.\n"vitun vihojen" lisäksi nainen kykeni käyttämään voimaansa myös hyvään tarkoitukseen. Hän saattoi antaa maagisen suojauksensa niin lapsilleen, miehelleen kuin karjalleenkin. Suojaus annettiin onnen, lykyn, takaamiseksi. Suojausta tarvittiin esimerkiksi naapurikateutta ja pahaa silmää vastaan. Nainen saattoi käyttää "väkeään" myös kamppaillessaan suorassa kontaktissa vastustajansa kanssa. Kamppailussa voima välittyi naisen paljastaessa alaruumiinsa. Nainen saattoi käyttää sukupuolielintensä voimaa myös sitoessaan lehmän itseensä syöttämällä sille jalkovälissään pitämiään leivänmuruja tai antamalla lehmän nuolla alaruumistaan.\n"Väekkyydestään" huolimatta nainen ei kuitenkaan ollut mitenkään ylivertainen tai edes tasavertainen mieheen verrattuna. Miksei voima siis tuonutkaan valtaa? Syynä siihen voidaan pitää esimerkiksi sitä, että nainen nähtiin osana luontoa - jollakin tavoin eläimellisenä olentona. Naista ohjaavat vietit täytyi siis alistaa rationalisuutta edustavan miehen alaisuuteen. Nainen oli sekä kulttuuria että luontoa - voimakas ja heikko, hyvä ja paha.\n"Mistee on vittu tehty?\nEi oo vittu hyvistä tehty,\neikä varsin pahoistakaan.\nvittu on sysistä tehty,\nSiihen pani susi suumalonsa,\nkarhu kaks kämmentänsä,\nrepo kielensä repäsi keskelle terälihaksi."\n(Maaninka. Otto Räsänen KRK 118:302. 1935)\nKirsi Lamminpää ja Kati Mikkola seuraavien artikkeleiden pohjalta:\nSatu Apo: "Ex cunno väki tulee". Fyysiseen naiseuteen liittyvä ajattelu suomalais-karjalaisessa perinteessä.\nVeikko Anttonen: Pihlaja, naisen kiima ja kasvuvoiman pyhä locus.\nKerrotaan asiat asiallisin nimityksin. Tytöillä on pimppi tai pimppa, joillakin on pillu. Synnyttäneillä naisilla on vittu.\nPojilla on pippeli tai kikkeli, saattaapa olla pilikin. Ja sen juurella on munat tai pallit. Isommilla pojilla on jo kalukin ja mulkustakin puhutaan. Mulkut kyllä monikkona tarkoittanee kiveksiä.\nAikamiehillä onkin jo kyrpä.\n***** ei kyllä paljon kertonut, mutta tulkitsin että mulukku on teinillä ja aikamiehellä k\nk*lli tai k*rpä. Pippeli on ihan naurettava nimi, niin kuin kikkelikin. Miksei voi sanoa penis?\nPimppi, pimppa ja pimpukka ovat yhtä typerää lässytystä. Entä mikä on aikuisilla naisilla, jotka eivät ole synnyttäneet? Kaikki eivä synnytä ikinä. Mikä se synnyttäneen naisen värkki on nimeltään? ***** V*ttuko? Vai olikse se synnyttämätön nainen?\nEhe ehe, mulla onkin iso vehe.\nVehkeestä puhutaan, ja miehillä on etupuolella häntä. Naisilla ei ole häntää. Tytär kommentoi kerran äitinsä kanssa suihkussa käydessään, että äidillä näkyy kieli pepusta. Tarkoitti että äidillä on ulkonevat pienet häpyhuulet, jotka näkyvät sieltä välistä, ja lapsen mielestä se oli kuin kieli.


Myydään Kerrostalo 4 huonetta - Nurmijärvi Rajamäki Patruunantie 1 C - Etuovi.com 572638\nEtusivu > Nurmijärvi > Rajamäki > Kohde 572638\n4h,kt,s, 92,5 m², 267 000 €\nKerrostalo, Nurmijärvi, Rajamäki, Patruunantie 1 C\nParhaimmalla paikalla kylän keskustassa uudesta kerrostalosta uutta vastaava koti perheelle joka kaipaa tilaa ja avaruutta. Keittiö, ruokailu ja oleskelu ovat käytännöllisesti yhteydessä toisiinsa. Suuri parveke avautuu etelään päin.Makuuhuoneet ja pesutilat kätevästi samalla puolella huoneistoa. Ikkunat avautuvat kolmeen ilmansuuntaan, sillä koti on päätyasunto.Rajamäellä ovat loistavat ulkoilumaastot niin talvella kuin kesälläkin. Pururadat ja ladut lähtevät uimahallilta, joka on noin 150 m:n päässä. Marja- ja sienimetsät ovat vieressä. Rajamäeltä ovat hyvät kulkuyhteydet niin pääkaupunkiseudulle kuin pohjoisen suuntaankin. Matka Helsinkiin omalla autolla kestää n. 40 minuuttia.\nPatruunantie 1 C, Rajamäki, Nurmijärvi\n92,5 m², 267 000 €\nPatruunantie 1 C, 05200 Rajamäki\nVapautuu: 1 kk kaupoista tai sopimuksen mukaan mennessä\n(Myyntihinta 101 489,75 € + Velkaosuus 165 510,25 €)\n101 489,75 € Velkaosuus:\n165 510,25 €\n2 886,49 € / m²\n653,06 € / kk\n(Hoitovastike 328,38 € / kk + Rahoitusvastike 324,68 € / kk)\nTodella tilava etelän suuntainen parveke. Näkymät kylän keskustaan päin.\nMuut lisätiedot: Taloyhtiö sijaitsee keskustassa, kaunis sisäpiha eri toimintoineen. Palvelut ja koulut aivan vieressä. Rajamäellä myös omat terveyspalvelut.\nRakennusmateriaali: Betoni.Pintamateriaali: Keittiö: seinät maalattu/ lattia parketti. Olohuone: seinät maalattu / lattia parketti. Makuuhuone 1: seinät maalattu / lattia parketti. Makuuhuone 2: seinät maalattu / lattia parketti. Makuuhuone 3: seinät maalattu / lattia parketti. Sauna: seinät paneeli / lattia laatta. Kylpyhuone: seinät laatta / lattia laatta. Eteinen: seinät maalattu/ lattia perketti. Wc: seinät laatta / lattia laatta.\nMikko Lindbohm Lahex Oy ISA p. 040 5575 008\nAutotalleja tai hallipaikkoja 10 kpl, piha-autopaikkoja 15 kpl\nv. 2014-2015 takuuaikaisten vikojen tilastointi. Takuuaika päättyy v. 2015. Vastuuaika perustaja urakoitsijalla päättyy v. 2024.\nAsemakaava.Lisätietoja kaavoituksesta: Nurmijärven kunnan kaavaosasto\nPalvelut: Kaikki päivittäis ym. erikoispalvelut löytyvät aivan vierestä kylän keskustasta. Palveluihin kuuluvat mm. ravintolat, koulut, päiväkodit, kaupat, kirjasto, terveyspalvelut, kampaamot, huoltamo, uima-, ureheiluhalli, ym. Koulut: Kaikki kouluasteet ala-asteesta lukioon vieressä. Päiväkoti: Useita alueella. Liikenneyhteydet: Erittäin hyvät linja-auto asema vieressä\nLäpitalon asunto, jossa ikkunat pohjoiseen ja etelään-itään. Lisätietoja:\nHei! Haluaisin lisätietoja kohteesta: Patruunantie 1 C, Rajamäki, Nurmijärvi (http://www.etuovi.com/kohde/572638).\nFI:572638, AI:610283, CT:2016-09-02T11:31:47.543+03:00, MT:2016-10-16T13:24:03.519+03:00, PT:2016-09-02T11:31:47.532+03:00, OI:533, DISI:700, CIC:572638


AV-mestari | Taideyliopisto\nHaluatko olla mukana rakentamassa tulevaisuutta? Taideyliopistossa olet osa moniäänistä yhteisöämme, joka toimii taidealojen koulutuksen ja tutkimuksen kansainvälisenä suunnannäyttäjänä.\nHaemme nyt Taideyliopiston Kuvataideakatemian teknisiin palveluihin osaavaa ja energistä\nKuvataideakatemia siirtyy Taideyliopiston Sörnäisten kampukselle valmistuvaan uuteen rakennukseen syksyllä 2021. AV-mestari vastaa Tila-aikataiteiden opetusalueen av-työympäristön suunnittelusta ja kehittämisestä yhdessä opettajakunnan kanssa, valmistelee sen investointeja ja hankintoja sekä uudisrakennuksen varusteluvaiheessa että toiminnan vakiinnuttua uusiin tiloihin. AV-mestari osallistuu myös uuden rakennuksen muuta av-varustelua suunnitteleviin sekä toimintatapoja laativiin työryhmiin.\nTehtävään kuuluu Kuvataideakatemian av-laitteistojen käytön ja kuvan post productionin tekninen tuki sekä Tila-aikataiteiden opetusalueen kurssijärjestelyjä. AV-mestari osallistuu myös av-lainaamon toimintaan.\nEtsimme tiimipelaajaa, jolla on erinomaiset vuorovaikutustaidot ja jolla on tehtävään soveltuva – vähintään AMK-tasoinen koulutus. Edellytämme hakijalta av-tuotantojen kuvan ja äänen jälkikäsittelyprosessin tuntemusta ja erityisesti kuvaeditointiohjelmisto-osaamista.\nnykyaikaisen esitystekniikan tuntemus\nB- tai C-ajokortti\nnykytaiteen sekä näyttelykäytäntöjen tuntemus\nOlet etsimämme henkilö, jos kommunikoit sujuvasti ammattiasioissa suomeksi ja englanniksi, olet kotonasi taideoppilaitoksen ei aina niin suoraviivaisessa ja tilanteen mukaan muuntuvassa toimintaympäristössä.\nTyösuhteen luonne ja palkkaus\nTehtävä on toistaiseksi voimassa oleva alkaen viimeistään 1.10.2020. Sen palkkaus perustuu yliopistojen palkkausjärjestelmän muun kuin opetus- ja tutkimushenkilöstön vaativuuskehikon tasoon 7-8. Tämän lisäksi maksetaan henkilökohtaiseen suoriutumiseen perustuva palkanosa.\nKiinnostuitko? Jätä hakemuksesi ansioluetteloineen sähköisen e-rekrytointijärjestelmämme kautta tästä viimeistään perjantaina 14.08.2020.\nTiedusteluihin vastaa sähköpostitse teknisten palveluiden päällikkö Samppa Murtomäki 3.8.2020 alkaen.\nHakemusteknisissä kysymyksissä voit olla yhteydessä henkilöstöasiantuntija Leena-Kaisa Paanaseen 3.8.2020 alkaen.\nSähköpostimme ovat muotoa etunimi.sukunimi@uniarts.fi.\nTaideyliopisto on avoin taiteiden kohtauspaikka, rohkeiden uudistajien ja perinteen taitajien kriittinen yliopistoyhteisö. Muodostamme ainutlaatuisen ympäristön taiteilijana kasvamiseen javahvistamme taidetta ja sen muutosvoimaa. Taideyliopisto on yksi maailman johtavia esittävän taiteen yliopistoja ja siihen kuuluvat Kuvataideakatemia, Sibelius-Akatemia ja Teatterikorkeakoulu. Opiskelijoita meillä on noin 2 000, professoreita 60 ja henkilötyövuosia noin 700.\nKatso lisää avoimia työpaikkoja tai jätä avoin hakemus


Vanha Varjola Kokoustilana - Varjola\nTäysin uusitusta Vanhan Varjolan päärakennuksesta löytyy idyllinen kokoustila pienille ryhmille. Lisäksi tarvittaessa mahdollista hyödyntää muita saleja esimerkiksi ryhmätyötiloina.\nVanhan Varjolan Kahvilan ollessa auki, kokoustaminen tiloissa onnistuu normaalien kokouspakettiemme mukaisesti. Muuna aikana Vanhan Varjolan tilat on mahdollista varata yksityiskäyttöön juuri omalle ryhmällesi.\nVanha Varjola sijaitsee aivan Varjolan pihapiirissä, Navettaravintolan vieressä.\nNeuvottelupöytä maks. 12 hlöä\nVanhan Varjolan panoraamaesittely


SiiPen miehet leirillä Kuortaneella – KaMa kaatui vahvoilla jaksojen aluilla – SiiPe | Siilinjärven Pesis ry\nSiiPen miehet leirillä Kuortaneella – KaMa kaatui vahvoilla jaksojen aluilla\nSiiPen miesten Superpesisjoukkue leireili Kuortaneen urheiluopistolla. Harjoittelurupeaman lopuksi joukkue pelasi talven ensimmäisen harjoituspelin Kankaanpään Mailaa vastaan.\nSiiPe ratkaisi molemmat jaksot vahvalla ensimmäisen vuoron pelillä. Ensimmäisellä jaksolla siipeläiset olivat parempia numeroin 2-1 ja toisella jaksolla kolmen vuoroparin jälkeen juoksut olivat 3-2 SiiPelle.\nEnsimmäisen jakson ulkovuorossa SiiPen polttolinjasta Eino Puustinen ja Eemeli Paldanius tekivät KaMan kärjestä palot ykköselle ja kakkoselle. Kun lukkari Teemu Kinnunen irroitti nykäisyllä etenijän ykköseltä, niin KaMa jäi ensimäisessä sisävuorossaan ilman kakkostilanetta.\nTasoittavalla SiiPe rakensi kärjellä palottoman ajolähdön. Kaksi ensimmäistä yritystä päättyi haavaan kotipesään, mutta kolmannesta tilanteesta jokeri Otto Hoffren kotiutti Matias Hännisen. Siipeläiset pääsivät lyömään toisen lyöntikierroksen, kun viimeisenä lyöjänä Teemu Huhtakangas kotiutti Sebastian Lahden.\nToisessa vuorossa Petteri Kortelainen löi KaMan kavennusjuoksun. SiiPen vahva ulkopeli kesti varsinkin KaMan jakson neljännen vuoron ajolähdön, mikä takasi jaksovoiton juoksuin 2-1.\nToisen jakson SiiPe pääsi aloittamaan sisältä. Mikko Hakomäki kotiutti ensimmäisestä kolmostilanteesta Ville Lantiaisen. Otto Hoffren lisäsi johdon 2-0 kotiuttamalla Hakomäen. Teemu Huhtakankaan toisella lyödyllä juoksulla Aatu Roivainen toi johdon lukemiin 3-0.\nSiiPen vahva ulkopeli jatkui KaMan tasoittavalla, kun palottomasta ajolähdöstä ei ollut tuloksena kuin ensin haavat ja sitten palot kotipesään. Toisen tasoittavalla KaMa sai kavennusjuoksun SiiPen harhaheitolla ykköspesälle. Kolmannen tasoittavalla KaMa rakensi taas palottoman ajalähdön, mutta tuloksena oli kaksi haavaa ja kaksi paloa kotipesään. Kavennusjuoksun 2-3 löi KaMan Joona Anttila.\nSiiPe pelaa seuraavan harjoituspelin perjantaina 10.1. Sotkamon Jymyä vastaan Kuopion Lippumäessä. Sunnuntaina 12.1 SiiPe pelaa Halli-SM -pelin Joensuuta vastaan.\n1. Ville Lantiainen\n2. Juho Keinänen\n3. Matias Hänninen\n4. Mikko Hakomäki\n5. Teemu Kinnunen\n6. Eemeli Paldanius\n7. Aatu Roivainen\n8. Eino Puustinen\n9. Teemu Huhtakangas\n10. Otto Hoffren\n11. Roope Räisänen\n12. Sebastian Lahti\n1. Manu Haukkala\n2. Ilkka Pauna\n3. Jouni Itävalo\n4. Arttu Ruuska\n5. Kari Kellokoski\n6. Niko J. Korhonen\n7. Teemu Utunen\n8. Joona Lehtinen\n9. Valtteri Hämäläinen\n12. Joona Anttila\n4 tammikuun, 2020 /by siipe\nTags: harjoitusottelu, kuortane, pesis, siipe, superpesis\nhttps://www.siipe.fi/wp-content/uploads/FA4A6271-e1563735499963.jpg 1411 2750 siipe https://www.siipe.fi/wp-content/uploads/logo-siipe.png siipe2020-01-04 20:19:462020-01-04 20:31:12SiiPen miehet leirillä Kuortaneella – KaMa kaatui vahvoilla jaksojen aluilla\nSiipettärien pirteä peli ei riittänyt – Manse PP vei pisteet niukasti mennessään\nSiiPe ottaa mittaa Kankaanpäästä lauantaina – mukana myös ”uusia”... Vahva pesäpallovaikuttaja on poissa